ועדת המשנה לספורט, כנסת 25, פרוטוקול מספר 1, 2023-06-19 00:00

סימון דוידסון: אני קודם כל מודה לכם שהגעתם, אני אגיד כמה מילים לפני שאנחנו נתחיל את הדיון הכל כך חשוב בעיני

סימון דוידסון:      אני הגעתי לכנסת כדי לקדם את הספורט, הספורט הוא חלק מהפילוסופיה ומהדרך חיים שבה אני גדלתי, כספורטאי, כמאמן, כיושב ראש איגוד, כחבר ועד אולימפי, ואני יודע מה הספורט הוא עבור התרבות והחברה הישראלית, אני יודע כמה הספורט יכול לשנות את החברה הישראלית דווקא במקומות הכי קשים, דווקא במקומות הכי חלשים

סימון דוידסון:      לספורט יש כוח שלעיתים אין להורים, למערכת החינוך ולמערכות אחרות שבעצם משפיעות על הילדים, אותו ילד שמגיע למערכת ספורטיבית ולמאמן ערכי, גורם לילד בהמשך חייו להיות טוב יותר לחברה הישראלית, פחות אלים, לא מגיע לפשע, לא מגיע לסמים, לא מגיע לאלכוהול, ויש פה אנשים שכל חייהם עוסקים ומקדמים את הספורט במדינת ישראל, ואנחנו נמשיך לעשות את זה כי אנחנו יודעים כמה זה חשוב וזה לא משנה באיזה ענף, ילד שנמצא במערכת ספורטיבית יהיה ילד טוב יותר לחברה הישראלית, נקודה ועשרה סימני קריאה, והתפקיד שלי פה להשפיע על עוד חבר כנסת ועוד חברת כנסת ועוד שר, ובסוף גם להשפיע על תקציבי המדינה שלצערי עדיין לא הצלחנו בנושא הזה, קיבלנו את דוח מבקר המדינה בנושא מתקני ספורט, אנחנו יותר גרוע מעולם שלישי, ועליו נדון בשבוע הבא בוועדת ביקורת המדינה

סימון דוידסון:      אני רוצה לומר לכם כמה מילים לפני שאנחנו מתחילים את הדיון שהוא יהיה קצת סוער אבל אנחנו נעשה אותו בנימוס

סימון דוידסון:       כשאני חשבתי עם מה לפתוח את הדיון הראשון בקדנציה הזו ועדת המשנה לספורט, האמת לפנינה יש פה לחברת הכנסת פנינה תמנו שטה יש פה יד בנושא, מספר פעמים פנתה אליי ודיברה על הנושא של הגזענות ועוד חברי כנסת אחרים לא רק מהחברה הערבית, הנושא הזה של גזענות ואלימות הורס כל חלקה טובה בספורט הישראלי, ואני רוצה קודם כל להודות לחברי הטוב חבר הכנסת יוסי טייב יושב ראש ועדת החינוך, התרבות והספורט, שא' איפשר לי לקבל את ועדת המשנה לספורט ומבין את הצורך לטפל בכל הנושאים של הספורט

סימון דוידסון:       אנחנו צריכים להבין שהספורט זה עולם אחר, זה לא דומה לשום דבר אחר שמנהלים פה בכנסת, בתקציבים, בפילוסופיה של העבודה, במיתקנים, במאמנים, באגודות, באיגודים, בוועד האולימפי, בכל כך הרבה רבדים, לקח לי שבוע שעבר שעתיים להסביר לחברי כנסת מה זה איגוד, מה זה אגודה, מה זה בכלל ועד אולימפי, מי עושה את מה, בסוף מבינים אבל זה לוקח זמן, אנחנו קל לנו להבין את זה כי אנחנו גדלנו שם

סימון דוידסון:      חברים יקרים אני אמרתי ואני אגיד שוב, הרצח ההרוג במגרשי הספורט כבר רשום על הקיר בצבע אדום בוהק, מבחינתי זה כבר קרה, אבל האסימונים יפלו לאנשים בבית הזה רק שזה באמת יקרה, והיינו מאוד קרובים לפני מספר שבועות, במשחק חצי גמר גביע המדינה בין בית"ר ירושלים למכבי תל אביב ילד בעקבותיו אבוקה נכווה בכל גופו והיה בטיפול נמרץ יותר משבוע ימים, בגלל אבוקה בכדורגל לא בכדורסל, שמו של הילד ערן גינת, אז הילד הזה כמעט סיים את החיים שלו, למזלנו הוא ניצל אבל הבא בתור לא בטוח שינצל

סימון דוידסון:       ואני לא פה כדי להאשים לא את בית"ר ולא את מכבי ולא קבוצה כזאת או קבוצה אחרת, אני בא כדי בסופו של דבר להגיע למצב של פתרון, ויושבים פה המשטרה והמשרד לביטחון לאומי ואנחנו בסוף צריכים להבין, לא ייתכן שבבניין הזה נאבקנו כדי להעביר את חוק האלימות והוא עבר, ולפני מספר שבועות העברנו את הנושא של הקנסות המנהלתיים וזה עבר, ובסופו של דבר יש משחק גמר גביע המדינה בכדורגל ומבריחים את נשיא המדינה, ואף אחד לא יושב בכלא על זה, ואף אחד לא קיבל קנס על זה, לא שקל אחד, אז זה יקרה עוד פעם

סימון דוידסון:       ולאחר מכן יש משחק כדורסל בין מכבי תל אביב להפועל תל אביב, ויושב פה אדם יקר שנתן את כל חייו לספורט הישראלי, עו"ד שמעון מזרחי שאני מודה לו שהוא הגיע לפה, והוא יספר לנו מהו חווה ומה חווה הכדורסל הישראלי, איזה גזענות, איזה אלימות, 70 אבוקות במשחק כדורסל, 70 אבוקות בתוך אולם סגור, זה פחד אלוהים, וזה עובר בשקט

סימון דוידסון:       יש לי עוד הרבה דוגמאות אבל אני רוצה להתחיל את הדיון, וחלק מהדיונים בוועדת הכנסת בוועדת הספורט תמיד יהיו עם דבר יפה בספורט הישראלי, והיום אנחנו נעניק שתי תעודות לשני אלופי אירופה בקארטה עם המאמן סקורניק שנמצא פה ואנחנו נעשה את זה בהמשך, תודה רבה שהגעתם, אורן סאן קוויקס ורותם זילבר יקבלו תעודות הוקרה מהכנסת אבל זה יהיה בהמשך

סימון דוידסון:       ואני רוצה להתחיל את הדיון דווקא אם, אנחנו נעשה חבר כנסת זה, ואני רק מבקש מחברי הכנסת בבקשה שזה יהיה קצר כי יש פה הרבה דוברים, יש פה יושב ראש איגוד הכדורסל, ויש מנכ"ל מכבי תל אביב ואת שמעון, ויש פה משטרה וביטחון לאומי, ועוד נציגי אוהדים ודוגמאות טובות כמו שער שוויון, אז אני אתחיל עם פנינה בסדר ואחרי זה נעבור אליך ואז אליהם, רק בקצרה תודה רבה פנינה בבקשה

פנינה תמנו: תודה, קודם כל אדוני היושב ראש אני רוצה לברך אותך, אני יודעת כמה הנושא של הספורט הוא בנפשך, ולא פחות מאבק בגזענות אפליה וקידום שוויון, אני חושבת שאין ראוי ממך לשבת על הכיסא הזה בוועדת משנה של חינוך, ואני רוצה לברך גם את היושב ראש ועדת החינוך, חבר הכנסת יוסי טייב שתמיד יודע לשתף פעולה בין קואליציה לאופוזיציה, כאשר בנושא הזה אנחנו חזית אחת

פנינה תמנו:       מה שמתחיל בגזענות נגמר באלימות, גזענות זה החולה הרעה והפשע הגדול ביותר בהיסטוריה של האנושות, ובתוכה גם נגזרת, יש הרבה מאוד נגזרות, ואנחנו כעם יהודי יודעים היטב מה המחיר של אנטישמיות שזה גם חלק מהנגזרות של גזענות, אני אומרת לכם כשאני רואה את דוח הגזענות והאלימות עם 190 קריאות גזעניות ואירועים גזעניים, שזה יותר מפי שניים מהעונה הכי גזענית שהייתה ב-2015, 2016, אני אומרת משהו קורה לנו כחברה אבל זה לא רק שיש פה איזה תהליך חברתי בעייתי, אני לא חושבת שזה גזירת גורל, ולא ייתכן שמתוך כלל האירועים הגזעניים יש רק שמונה פעמים שהועמדו לדין

פנינה תמנו:      עכשיו צריך להבין, צריך להיכנס לנעליים של שחקן שהוא רואה את עצמו שחקן לכל דבר ועניין והוא שחקן שחור או שחקן ערבי, שקוראים לו בנהמות, שאומרים לו שהוא ערבי זבל, או מתחילים לחקות אותו כקוף על בסיס צבע עור, זה לא ספורט

פנינה תמנו:       המופע הראווה של גזענות, אם המגרשים שלנו הופכים להיות מופע ראווה לגזענות, אדוני היושב ראש ברגע שזה קורה צריך לסגור את המשחק, אנחנו לא עושים הכול, אני אומרת לכם חד וחלק חוקים זה לא מספיק, צריך שהאנשים שמובילים את הזירה הספורטיבית במדינה יבינו שאין מקום לגזענות, ואני אומרת שזה לעצור משחקים, צריך ללכת עם הכלים הכי נוקשים, עם הענישה הכי נוקשה

פנינה תמנו:       אני נתקלתי בכמה וכמה אירועים שאני אישית גם התראיינתי עליהם, התביישתי, ואני אומרת לך יש לך שותפים פה, אנחנו נעשה כל מה שצריך בזירה שלנו ולא רק בזירה שלנו, כדי שכל מי שקשור לעולם הספורטיבי, שאני פחות בקיאה אגב בגורמים גורמי הרגולציה בגורמי הניהול יתחילו להתעורר, זה לא הדוגמה שאני רוצה שהילד שלי או כל ילד אחר במדינת ישראל יקבל

פנינה תמנו:       אז בעזרת השם אני מקווה שהדו"ח הבא אנחנו נראה שתהיה ירידה תלולה ועלייה רק במספר הענישה, ירידה תלולה במקרים ואת הענישה להחמיר, תודה רבה

סימון דוידסון: תודה רבה, מה שציינת לגבי באמת המספר האירועים לעומת מספר ההאשמות בסוף התביעות והקנסות, הוא כל כך לא באותו קו שזועק לשמיים, כאילו הכל קורה ולא עושים שום דבר

פנינה תמנו: חוסר טיפול מוחלט

סימון דוידסון: חבר הכנסת ווליד טאהא בבקשה

וליד טאהא: תודה רבה היושב ראש, תחילה אני ארצה באמת לברך אותך

סימון דוידסון: תודה רבה

וליד טאהא: לאחל לך הרבה מאוד הצלחה

סימון דוידסון: אני רוצה לברך את בני פלפלה מהעיר של ווליד שזכו באליפות אירופה בכדורעף חופים, יפה מאוד כל הכבוד

וליד טאהא: אני אדבר על זה, אתה האדם הנכון במקום הנכון, אז הרבה מאוד הצלחה, אני מכיר את מערכת הערכים שלך גם ביחס כלפי הילדים כל הילדים במדינת ישראל, ללא הבדל גזע דת ומין, כי לכולם מגיע כי זה גם העתיד, אני מסכים עם כל מילה של חברתי פנינה לגבי מופעים גזעניים במגרשי כדורגל, כדורסל וכל מיני מגרשי ספורט

וליד טאהא:       גזעניים לא צריכים לקבל במה במגרשי כדורגל או כדורסל ובכלל בכל מגרש של ספורט, וצריך באמת צריך באמת לטפל בזה פעם אחד ולתמיד, חינוך הוא הדבר הכי חשוב, לעשות את זה על כן אין יותר מתאים ממך סימון לעשות את המשימה

וליד טאהא:       אני רוצה לנצל את ההזדמנות ולשלוח ברכות, הרבה מאוד ברכות לקבוצת בני פלפלה כפר קאסם על שזכתה באליפות אירופה בכדורגל חופים, זה אירוע היסטורי גם עבור העיר כפר קאסם, גם עבור החברה הערבית, בכלל המדינה אף פעם לא הייתה במקום הזה, ועל כן החבר'ה האלה עשו עבודה יפה מאוד, נתנו הרבה מאוד כבוד גם לקבוצה גם לעיר גם לכולנו, על כן מגיע להם הרבה מאוד אהבה והרבה מאוד ברכות

וליד טאהא:       זו דוגמה, זו דוגמה קטנה לאיך אנחנו יכולים לנתב את החבר'ה הצעירים ואיזה עתיד אנחנו נרצה לבנות, אז באמצעותך עוד פעם אני מברך את החבר'ה עוד לא חזרו לארץ, היום הם חוזרים ומברוק

סימון דוידסון: תודה רבה רבה

סימון דוידסון:  עו"ד שמעון מזרחי אני רוצה להעביר אליך את זכות הדיבור לאחר מכן נחזור לחברי כנסת, עופר יש הרבה לפניך יש פה רשימה גדולה

סימון דוידסון:       אני רק אגיד משהו אישי, כשאני שומע ורואה את הקללות וגם את כל הנאצה כלפי, אז קודם כל כבן אדם זה עושה לי ממש צמרמורת בגוף זה נורא, כבן אדם שנתן כל כך הרבה למדינה לכדורסל הישראלי, ואני רוצה שתספר לנו מהראייה שלך גם על כל הנושא של הגזענות שקורית כלפיך וכלפי אחרים, וגם לגבי הדרבי הנוראי שהיה לפני שבוע ימים

שמעון מזרחי: אני קודם כל רוצה לברך אותך שכינסת אותנו לכאן, כי הכתובת כמו שנאמר על ידך היא באמת על הקיר, מדברים על קריאות גזעניות, אני לא מדבר על הקריאות שמעון מזרחי תתאבד כי זה מכוון אליי אישי, ושהנכדים שלי באים איתי למגרש אני לא צריך לתאר לך איך אני צריך להרגיש, אבל קריאות שכותב המשקיף במשחק, שיש קריאות שתהיה שואה למכבי, מכבי אושוויץ ודברים כאלה אני חושב שאין לזה בכלל מקום

שמעון מזרחי:       אבל כשמגיעים לדרבי ומדליקים 40 עד 70 אבוקות שחלק מהם דולף למטה והרשת מתחילה לבעור זה לא יתכן בכלל, וזה בתוך המגרש כשיש 250 שוטרים, ו-250 סדרנים זה קורה בתוכו

שמעון מזרחי:       אבל אני רוצה להקריא לכם מכתב של אמא שקיבלתי לפני מספר ימים, מדובר בשלושה נערים בני 16 ו-18 שרק רצו לעודד את הקבוצה האהובה עליהם בדרבי התל אביבי, הם יצאו ממשגב, לקחו אוטובוס לכרמיאל, משם ברכבת לתל אביב ומשם להיכל מנורה, ראו את קבוצתם מנצחת ורק רצו לעשות את הדרך חזרה, בדרך חזרה לרוע מזלם נתקלו בחבורה של אוהדי הקבוצה היריבה, לא אויבים, סתם חבורה של אוהדים, אחד מהם ירק על הבן שלי, הוא החליט שלא לעשות דבר והמשיך לתחנת האוטובוס מבלי להתייחס, ואז נתקל בקבוצה נוספת של אוהדים, הם שלושה נערים בלבד ואוהדי הקבוצה היריבה כ-10 ואוהדי הקבוצה החלו לתקוף אותם, חבטו בראש של אחד מהם בקסדת אופנוע, הכריחו את הבן שלי להוריד את החולצה שכנראה לא הייתה בצבע הנכון מבחינתם, לאחר שסירב חטף אגרופים לפני לפנים, ולפני שהבין מה קרה הוציאו סכין לעברו, זה קרה מחוץ למגרש

שמעון מזרחי:       אנחנו בחודש אוקטובר 2022, לאחר דרבי שהתקיים בהיכל כתבנו מכתב לאיגוד הכדורסל ולמינהלת הליגה, שמבקשים לקבוע שבמשחקי דרבי אוהדי מכבי לא יגיעו לדרייב אין, ואוהדי הפועל לא יגיעו למנורה כדי למנוע אסונות, לצערנו לא זכינו לאוזן קשובה, ב-15 למאי לאחר אירוע הדרבי הראשון שקרא ביד אליהו, כשראינו שהדבר עלול לגרום לסכנת חיים, ובשבילנו קדושת החיים היא מעל ומעבר, ואנחנו כבעלים לא יכולים יותר לקחת אחריות לא אזרחית ולא פלילית, פנינו עוד הפעם לא זכינו לתגובה, ב-01

שמעון מזרחי: 03 כתבנו עוד הפעם לא זכינו לתגובה, שלשום שלחתי עוד מכתב לא זכיתי עדיין לתגובה

שמעון מזרחי:       אני חושב שלפחות לשנה שנתיים הקרובות צריך לקרות עד שאנשים יפנימו ויבינו, למנוע אסון שלא יהיה קהל לא מטעם הפועל בדרבי התל אביבי ולא מטעם מכבי, ואז אולי יבינו, זה פוגע בספורט זה פוגע בכל אבל אנחנו לא יכולים לקחת אחריות

סימון דוידסון: אז נמצא פה אריה שטיינברג ראש מינהלת ליגת הכדורסל שיגיב עוד מעט, יש פה גם את כבאות שידברו והמשטרה ידברו כולם ידברו, אבל אני רוצה להגיד פה אמירה לכולם, אני לא אעזוב את הנושא הזה, אני יודע מה קורה בכנסת, מעלים נושא עושים דיון שוכחים ממנו, יש כבר שבוע הבא עוד דיון יהיה, אני מצטער שאתם צריכים להגיע לפה הרבה, אני לא אעזוב את זה עד שתקום ותפעל היחידה המיוחדת, שמתוקצבת דרך אגב, היא צריכה עוד תקציב כדי להגדיל אותה, אבל היא צריכה לעבוד ולפעול והיא צריכה לתפוס את אותם עבריינים ולהוציא אותם מהמגרשים, וגם בנושא של המצלמות שבוע הבא יש דיון, כדי לתת אישור להפעיל את המצלמות ולתפוס את אותם העבריינים, הגיע הזמן שכולם יבינו שהדברים האלו שעו"ד שמעון מזרחי מציין לא יקרו במדינת ישראל, לא יקרו אז תודה רבה שמעון

סימון דוידסון:       ואני רוצה לעבור עכשיו לשני חברי כנסת ואחרי זה נעבור לראש מינהלת ליגת העל אריה שטיינברג, רגע יש לי פה סדר, מי שביקש במיוחד במיוחד זה וולדי, וולדי בבקשה רק כל אחד שזה יהיה בקצרה

ולדימיר בליאק: תודה רבה סימון ואני בהחלט מברך - -     

סימון דוידסון: קטי אחרי זה את

ולדימיר בליאק:  מברך על הדיון, אני נמצא כאן בשני הכובעים, גם כנבחר ציבור וגם כאיש שבאמת ספורט מלווה אותו מגיל מאוד צעיר, הייתי ספורטאי ועכשיו אני אוהד, והיושב הראש שלי נמצא כאן וכידוע הוא המלך, אבל מעבר לזה אני אומר לכם באמת, כאוהד שגם נמצא במגרשי ספורט וגם צופה וגם אוהד, אין ערך ספורטיבי עם כל האלימות והגזענות וכל הגועל נפש שמשתולל במגרשים במדינת ישראל, והענישה היא באמת היא כמעט ולא קיימת, עזבו את האחוזים, הענישה לא קיימת

ולדימיר בליאק:       וצודקת פנינה אנחנו לא עושים מספיק, גם הממשלה גם הכנסת וגם כל הארגונים וההתאחדות והאגודות כולם ביחד, והדבר הכי נכון שאתה עושה עכשיו סימון זה מה שאתה אמרת שאתה לא תעזוב את זה, אסור לעזוב את זה, כי אנחנו מבריחים משפחות, מבריחים ילדים, מבריחים ציבורים שלמים שנמנעים להגיע למגרשים בגלל כל מה שקורה

ולדימיר בליאק:       אסור לעזוב את זה, וצריך למגר את זה, ואני מאמין שאם נתמיד ואם נדרוש ואם גם נחוקק את הדברים הנכונים והמושכלים, בסופו של דבר גם נצליח במשימה הזאת, תודה רבה

סימון דוידסון: תודה רבה לך וולדי, קטי שטרית בבקשה

קטי קטרין שטרית: תודה לך אדוני היושב ראש, אני רק רוצה לציין כמוך, שאני לא מתכוונת להניח לנושא הזה, האמת היא שנכנסתי לנושא הזה של ספורט בעקבות מה שקרה בבית"ר ירושלים, ואני לא רק שאני מתכוונת להיכנס לזה חזק ועמוק, אני הבטחתי שאני אהיה האבא והאמא שלהם ושל כל קבוצה אחרת שהיא תרגיש שהיא נרדפת על ידי ההתאחדות והיא נרדפת

פנינה תמנו: הקבוצה נרדפת?     

קטי קטרין שטרית: גם הקבוצה

פנינה תמנו: הקבוצות נרדפות? בינתיים הקבוצות יוצאות בלי עונשים

קטי קטרין שטרית: פנינה אני לא הפרעתי לך

פנינה תמנו: לא לא אבל הקבוצות לא נרדפות קטי, אנשים פה נפגעים, שחקנים פה נפגעים, שום עונש, שום עונש, על מה את מדברת? על מה את מדברת? הקבוצות משלמות מחיר? השחקנים משלמים מחיר, הילדים האלה שמותקפים משלמים מחיר, איזה מן דבר זה

קטי קטרין שטרית: שני חוקים אני מתכוונת להגיש, ועדת חקירה ממלכתית לאירועי בית"ר ירושלים מול ההתאחדות, וגם את החוק

פנינה תמנו: מה קשור הקבוצות את מתחנפת לקבוצות כשהילדים שלנו נפגעים?     

קטי קטרין שטרית: לא תהיה ענישה קולקטיבית, לא תהיה ענישה קולקטיבית, תהיה ענישה פרטנית, פרטנית

פנינה תמנו: תהיה ענישה קולקטיבית, ותהיה פה ענישה גם בלעצור משחקים

קטי קטרין שטרית: אמרת את זה, את אמרת את זה 

פנינה תמנו: תפסיקי לבלבל במוח, את לא צריכה להתחנף לקבוצות

סימון דוידסון: פנינה פנינה פנינה, הלו פנינה

פנינה תמנו: את לא צריכה להתחנף לקבוצות, תסתכלי לשחקנים השחורים בעיניים, תסתכלי לערבים בעיניים

קטי קטרין שטרית: איך את מדברת באמת, את מדברת על חוק לאלימות, את משתמשת כלפי באלימות, עכשיו את משתמשת כלפי , מה זה לא לבלבל את המוח?     

פנינה תמנו: איך את אומרת לי שהקבוצות משלמות מחיר?     

קטי קטרין שטרית: סליחה אבל מותר לי, מותר לי - -     

סימון דוידסון: חברת הכנסת פנינה תמנו שאטו אני מבקש להירגע

פנינה תמנו: משלמות מחיר על גזענות במגרשים? קטי את תסתכלי על אותם השחקנים - -     

קטי קטרין שטרית: פנינה אני אמרתי לך לא לפעול נגד גזענות?     

פנינה תמנו: האמא והאבא של הגזענות

קטי קטרין שטרית: מה קרה נגעתי באיזושהי נקודה?     

סימון דוידסון: פנינה קריאה ראשונה, פנינה קריאה ראשונה, סליחה פנינה

פנינה תמנו: כן כי הילד שלי אם הוא ירצה להיות שחקן כדורגל, אני לא רוצה שתהיה הגנה לקבוצה, צריכה להיות הגנה לאותו שחקן שנפגע

סימון דוידסון: פנינה, סליחה פנינה קריאה שנייה, פנינה אני מבקש ממך להירגע

קטי קטרין שטרית: קודם כל אני רוצה להגין, אולי לא הבנת אז אני אסביר את זה

סימון דוידסון: רגע קטי קטי סליחה רגע, הדיון הזה לא יעבוד ככה, כל אחד שידבר בתורו, אתם רוצים לריב נעשה את זה אחר כך, כל חבר כנסת יהיו לו דקה וחצי

קטי קטרין שטרית: הבנתי, הבנתי את ההצגה זה בסדר, אני רוצה להמשיך את מה שאמרתי

פנינה תמנו: הצגה, קטי קטי לא נראה לי שאת בכלל מבינה מהי גזענות

קטי קטרין שטרית: שני חוקים אני רוצה להעביר ואני אעביר אותם

סימון דוידסון: קטי יש לך עוד דקה וחצי ואנחנו נעבור הלאה

קטי קטרין שטרית: אז ככה, אז יש פה מספר דברים שאירעו ואני חושב שצריך להתייחס אליהם בכובד ראש, אחד קודם כל יש למנות, אגב אתה דיברת על המשטרה לגבי מערך למניעת אלימות, אז רק שתדע לך שהיה חוק והופעל חוק וצריך פשוט להפעיל את זה במשטרה, יש כזה דבר, יש כזה דבר שנקרא במשטרת ישראל וזה הוקם ב-2017

סימון דוידסון: אז תשאלי את השר לביטחון לאומי, אני חצי שנה מדבר איתו על זה

קטי קטרין שטרית: אני מדברת על מ-2017

סימון דוידסון: לא לא לא, אני חצי שנה מדבר איתו על זה, גם בשאילתות וגם בשיחות ולא נעשה דבר, שום דבר לא נעשה

קטי קטרין שטרית: אז הנה אתה רואה, אני אצטרף ואני אעשה את זה

קטי קטרין שטרית:       אחד, יש למנות את חברי המועצה למניעת אלימות, גם זה לא מונה עד עכשיו ולגבש תוכנית כוללת לפעילות נגד אלימות

קטי קטרין שטרית:       שתיים, משרד התרבות והספורט צריך להיות שם גוף שמתכלל את כל הגופים ואת הפעולות בכל הנושא בכל הנוגע לאלימות הספורט

קטי קטרין שטרית:       יש לקדם הפקת כרטיסי אוהדים משולבים במינויים, שהם יוכלו לזהות בטכנולוגית את מי שמתפרע, מי שמתפרע אפשר לזהות אותו מיידית באמצעות כרטיסים טכנולוגיים, זה לא נעשה עד עכשיו ומשטרת ישראל צריכה לקחת את זה לתשומת לבה ולבחון פיתוח יישום שמותאם לטלפון חכם, פשוט מאוד אנחנו מדינת הסייבר במדינת ההייטק אפשר לעשות את זה, מומלץ למשטרה לקבוע יעד לשיעור המורחקים שתחול עליהם גם חובת התייצבות ולעקוב אחרי מימושו

קטי קטרין שטרית:       אגב אתה יודע שכשיש מצעדי גאווה יודעים בדיוק מי הולך להתפרע

סימון דוידסון: די נו מה הקשר למצעדי גאווה?     

קטי קטרין שטרית: אפשר, לא אני מסבירה שטכנולוגית

סימון דוידסון: זה לא קשור, אבל זה שני אירועים אחרים לגמרי

קטי קטרין שטרית: נתתי לך דוגמה איך אפשר לטפל באלימות מה הבעיה?     

סימון דוידסון: קטי, תבואי ליציע בטדי, ליציע של לה-פמיליה שאת אבא ואמא שלהם, ותראי מה קורה ביציע הזה

קטי קטרין שטרית: אה הגענו עכשיו, הגענו לבית"ר, לא היה בהפועל באר שבע, לא היו במכבי חיפה, לא היו התפרעויות

סימון דוידסון: גם שם, גם שם

קטי קטרין שטרית: אבל בית"ר ירושלים עושה לכם רע על הנשמה

עופר כסיף: קטי יש נתונים, אי אפשר להתחמק מהנתונים

קטי קטרין שטרית: ברור שיש נתונים, אין נתונים לגבי קבוצות אחרות, אני מאוד רוצה שמה שעושים בהתאחדות ובמשטרה לגבי בית"ר ירושלים שיעשו את זה עם כל הקבוצות

עופר כסיף: אני אציג את הנתונים

קטי קטרין שטרית: אני מסכימה אתה מסכים עם זה?     

עופר כסיף: כן כן בוודאי, אין איפה ואיפה

קטי קטרין שטרית: אז אין בעיה, אתה יודע מה? אדוני היושב ראש יוסף טייב פה? אני אבקשה דיון בנושא הזה בוועדת חינוך

סימון דוידסון: אין בעיה בשמחה

קטי קטרין שטרית: שאני אוכל בוועדת חינוך שאני אוכל להשלים, כי כנראה שיש פה מגמה מסוימת אין מה לעשות פה, מפריעים לי בלי סוף, אתה לא מבקש מהם להפסיק, ואתה מפסיק אותי אחרי שפחות מדקה אני מדברת?     

סימון דוידסון: את דיברת שלוש דקות

קטי קטרין שטרית: לא חושבת שזה ראוי, לא חושבת שזה ראוי

פנינה תמנו: את הופכת את החזקים לחלשים

סימון דוידסון: נמצא פה יושב ראש מינהלת הליגה בכדורסל אריה שטיינברג, אריה אנחנו קודם כל מכירים שנים ואני יודע את התשוקה שלך ואת האהבה שלך לכדורסל, אבל מה שקורה מה שקרה באירוע של מכבי תל אביב הפועל תל אביב, זה לא משהו שאפשר להגיד זה קרה ולא נטפל בזה, ולפי הדברים של עו"ד שמעון מזרחי יצאו מכתבים ולא קיבלו תשובה, והייתי רוצה לשמוע את הצד שלכם, מה נעשה ומה ייעשה בעתיד

אריאל שטינברג: טוב ראשית אנחנו אף אחד לא יכול להתעלם ממה שקרה, מה שקרה היה חמור מאוד, היו שם תופעות באמת ממסוכנות ועד מגעילות הכל קרה שם, כולם היו אשמים כולם אשמים בכל התהליך, היה שם סוג של כשאני אומר לא היה מבוגר אחראי לא היה מבוגר אחראי בכל הסיפור הזה

אריאל שטינברג:       עכשיו יש פה כמה אלמנטים, צריך לציין שהייתה עונה מצוינת ולא היו תופעות אלימות בעונה הזאת למעט, היו מעט והיו למעט אבל התופעות הולכות ונהיות יותר מסוכנות, אפשר להגיד שבהחלט בדרבי זה היה שיא, וצריך לטפל בו

אריאל שטינברג:       אני יכול להגיד לכם שאני בגדול נגד ענישה קולקטיבית, אני בעד ענישה פרסונלית אבל לפעמים אין ברירה, עכשיו מה שהיה לא יכול להימשך, אין שאלה בכלל אין ספק, אנחנו הפכנו הכל כדי שכן תישאר מסגרת ספורטיבית והמשחק ישוחק עם שני הקהלים

אריאל שטינברג:       עכשיו אם משטרת ישראל הייתה אומרת ולו בשנייה במשפט אחד, יש סכנה או יש חשש או כדאי להפריד, חד וחלק כולנו היינו תומכים בהפרדה הזאת והיינו עושים אותה מיידית, כבר תוך כדי אירוע שבדרך כלל לא משנים את החוקים תוך כדי משחק, פה היינו עושים את זה אם המשטרה הייתה אומרת את זה, היא לא אמרה את זה, ודיברנו וניסינו ודיברנו עם כלל הגורמים, מה שאמרו לנו תוסיפו אבטחה, הוספנו אבטחה עלה מאות אלפים על הכל והתופעות לא פסקו לדעתי את התעצמו

אריאל שטינברג:       זה המצב וצריך לטפל בו, עכשיו אם הפרדת קהלים זאת הדרך היחידה צריך להפריד קהלים, לא יודע אם זאת דרך היחידה אבל אם זאת הדרך היחידה כדי שנעצור את הטירוף הזה נפריד קהלים, אבל כמו שראינו פה ואנחנו רואים בכלל בכל המדינה, כולם על האדים כולם על אדים כולם על אדי נפט, כל גפרור הכי קטן מדליק פה כל דבר, ברור שזה יזלוג לספורט, ראיתם פה עכשיו דיון קטן בשנייה איך מתלקח, כולם כל אחד בצד שלו ומתחפר בצד שלו, בסוף היום - -     

פנינה תמנו: לא, לא אני מייצגת את הצד שנייה שכולם סובלים מאלימות, יש קבוצה שנייה רגע, יש קבוצה של אנשים שחורים ושל הערבים - -     

אריאל שטינברג: אבל זה לא רלוונטי - - אדוני היושב ראש תתנו לי לדבר

פנינה תמנו: שנייה לא לא לא אנחנו לא נזלוג, אני אומרת לך אדוני היושב ראש הדיון זה שאני גם ביקשתי אותו, שנייה אני אתן לך, אני ביקשתי למקד אותו על גזענות אתה יודע למה? כי מתוך קבוצת הכלל יש קבוצה שסובלת גם מהאלימות ובנוסף גם מגזענות, עכשיו אני לא מצפה ממך כאדם לבן להיכנס לתוך הנעליים שלי, אבל אני אגיד לך רגע - -     

אריאל שטינברג: לא אני מוחה על זה - - לא לא אני לא מקבל, מה זה אדם לבן, גזענות זה גזענות, לא קשור ללבן, לא מקבל לא מקבל - -     

פנינה תמנו: הדיון כאן תקשיב, אתה לא חייב לקבל ואתה תקשיב לי כחברת כנסת, ואני אומר לך, אנחנו ננהל מלחמת חורמה נגד מי שיקרא בנהמות ובגזענות נגד שחקנים שחורים וערבים

אריאל שטינברג: הכל בסדר, זה בסדר, צריך וחובה, צריך וחובה אבל זה לא היה קשור לאירוע

פנינה תמנו: זה הדיון, זה הדיון - -     

אריאל שטינברג: חובה לטפל בגזענות

אריאל שטינברג:  מכל הצדדים חייבם לטפל בה, לא משנה מי לכולנו יש אחריות

אריאל שטינברג:      עכשיו הטירוף הוא קיים לאורך כל הגזרה, הכל מטורף פה, ברור שזה יזלוג עכשיו, עכשיו לתופעות הבעיה שמה שלא היה קודם זה למשל האבוקות, עכשיו האבוקות זה יכול להיות אסון, עכשיו אחרי שיהיה טפטוף קטן של אבוקות שידליקו רשת או שיודעים מה לא ידליקו רשת ייפלו למישהו למטה ביציאה על הראש של האוזן על הפנים לא היה שווה כלום

סימון דוידסון: אריה היה משחק עם 70 אבוקות באולם סגור, אחד לא נעצר אחד, איך זה יכול להיות דבר כזה?     

אריאל שטינברג: תשמעו אחד ובאותו משחק עלה כמה מאות אלפי שקלים האבטחה, אני מסכים את השאלות האלה אי אפשר להפנות אלינו

סימון דוידסון: נמצאת פה המשטרה היא תגיב

אריאל שטינברג: אנחנו רוצים שכל מי שפועל באופן לא חוקי / לא מתאים לאירוע - שלא יהיה בו

אריאל שטינברג:  אם הרחקות עכשיו זה לא רק משטרה, גם כשיש מעצרים אחר כך משחררים אותם, זה לוקחים את זה בקלות ראש, כי אני לא יודע אולי כי זה ספורט, אולי כי זה צעירים, אולי כי לא נוח, אולי כי יש בעיות חושבים שיש בעיות יותר גדולות, בואו הבעיה היא מטורפת, צריך לטפל בה, חייבים לעשות לה סוף כי או שיהיה לנו סוף, הדבר הזה לא יכול להימשך

אריאל שטינברג:      עכשיו המינהלת תעשה את שלה היא לא אחראית על המשמעת, למינהלת יש כלים מוגבלים שאנחנו נעלה ואנחנו נעצים את הכלים שיש לטפל, היא יכולה לטפל מול הקבוצות, אנחנו לא שר החינוך, לא אנשי חינוך אנחנו לא נחנך את הקהל, אנחנו יכולים לתת הנחיות לקבוצות ולאכוף אותם, ביחד עם איגוד הכדורסל שיוצא מגדרו בהקשר הזה של האבוקות ויש לנו כמה דיונים בעניין ואנחנו ניתן מענה לשנה הבאה, אנחנו נעשה את שלנו לבד לא נצליח

שמעון מזרחי: במה הוא יצא מגדרו איזה שטויות?     

אריאל שטינברג: בדיון הקרוב ועל מה שדיברנו אנחנו הולכים לעשות אנחנו הולכים לעשות מדרג מאוד חמור של עונשים על נושא האבוקות, ולעונה הבאה - -     

שמעון מזרחי: צריכים לעשות, אנחנו בוכים מאוקטובר 2022

אריאל שטינברג: שמעון אבל אנחנו לבד לא יכולים לטפל בדברים האלה, אנחנו צריכים איתנו את המשטרה אנחנו צריכים את המחוקקים אנחנו צריכים את כולם, אנחנו לא לבד בסיפור, ואנחנו צריכים את בעלי הקבוצות גם כן

סימון דוידסון: אז אני רוצה רק, ארי תקשיב ארי תקשיב, המחוקקים עשו את העבודה שלהם

אריאל שטינברג: איפה?     

סימון דוידסון: חוק האלימות עבר שנה שעברה, וגם הנושא של קנסות מינהליים עבר לפני מספר שבועות - -     

אריאל שטינברג: צריך גם לאכוף, צריך גם לאכוף - -     

סימון דוידסון: רגע שנייה, ארי ארי, האכיפה היא לא של בית המחוקקים אנחנו חוקקנו את החוק, בידיים של המשטרה נמצא חוק מעולה שהם פשוט צריכים להפעיל אותו, הם פשוט צריכים לתפוס את האנשים להכניס אותם לכלא ויש אפשרות לעשות את זה דבר

סימון דוידסון:       דבר שני קנסות מינהליים, אבל בסוף אני אומר לך מה שהיה בדרבי עם ה-70, 50 אבוקות האלו, מזל, מזל, מזל, מזל שאנחנו לא הגענו לבית קברות זה מזל

אריאל שטינברג: אין ויכוח נכון

סימון דוידסון: עכשיו אי אפשר לחיות על מזל

אריאל שטינברג: גם זה גם נכון

סימון דוידסון: אי אפשר, עכשיו הספורט הוא חשוב אבל בסוף זה חיי אדם, אוי ואבוי לנו ולכל מי שנמצא פה, ולא משנה איזה ארגון הוא מייצג ואיזה יושב ראש או ראש מינהלת הוא, אם חס וחלילה יגיע מצב שמישהו ייהרג בגלל ספורט, וזה יקרה זה פשוט יקרה

אריאל שטינברג: אסור לנו לתת לזה לקרות אני מסכים

סימון דוידסון: אני רוצה להעביר רשות הדיבור לחבר הכנסת נאור שירי בבקשה

נאור שירי: תודה, בוקר טוב, אני אהיה ממש קצר

נאור שירי:  אנחנו לפני חודש בערך עשינו דיון בעקבות אירועי האלימות במשחק של בית"ר ירושלים

נאור שירי:  אתם זוכרים? ואני אמרתי ואמרתי שאנחנו סך הכל מה שאנחנו עושים פה בשולחן במשך שנים זה מגלגלים את הבלוף, אנחנו טובים בזה נכון? עשינו דיון היו אפס מעצרים דאז, יש אפס מעצרים היום, אני יכול להיות נביא ליום אחד ולהבטיח לך שלא יהיו מעצרים גם מאירועי הדרבי, אני יכול להיות נביא גם לשנה הבאה ולדבר על הליגות הנמוכות, ששם יש אלימות פי 90 ממה שקורה באירועים המצולמים ואף אחד לא עושה כלום, אף אחד לא עושה כלום כי זה בדיוק כמו שאתה אמרת חבר הכנסת סימון, עד שמישהו לא ימות שום דבר לא יקרה, אנחנו צריכים להתחיל להודות בזה

נאור שירי:       אתה מדבר אני מכבד אותך אני בטוח שאתה עושה את המקסימום, אתה מדבר על להתחיל לאכוף לעלות, אנחנו 20 שנה בתוהו ובוהו במגרשי הספורט ,משטרת ישראל אתם יודעים את זה יותר טוב מכולם, אין מעצרים, גם כשיש מעצרים אין הבנה בפרקליטות או במי שאמור לאכוף את הנושא או לתת עונשים מה החומרה של העונשים, אין שום הבנה כי אף אחד זה לא מעניין אף אחד, זה פשוט לא מעניין, עד שלא יהיה חיי אדם, וגם אז זה צריך להיות אירוע אירוע לא משהו בקטנה, שום דבר לא ייפתר פה

נאור שירי:       כי אנחנו במדינת ישראל ב-30, 20 שנה האחרונות אנחנו טובים בלגלגל את הבלוף, אנחנו נעשה עוד דיונים פה ואני מבטיח לכם שסימון יעשה עוד 20 דיונים פה, ואתם תראו שאף אחד לא יעשה כלום כי זה לא מעניין, יש דברים הרבה יותר מעניינים היום, יש שינוי מאוד משמעותי במערכת המשפט, אבל ביום יום איפה שהילדים והילדות שלנו משחקים ומתאמנים ואמורים לקבל דוגמה זה מה שקורה

נאור שירי:       אז אנחנו רואים את זה פה, ואנחנו רואים את זה בכבישים, ואנחנו רואים את זה במגרשי הספורט שהפכו להיות זירות כאילו אנחנו בימי הביניים, אבוקות זה בקטנה, גרזנים, היה לפני כמה שנים חזיז שהתפוצץ על מאבטח אני לא זוכר במשחק בחולון?     

שמעון מזרחי: לא בירושלים מול חולון

נאור שירי: בירושלים, אז מה הלך לו אצבע אז מה, זה היה רק אצבע זה לא היה משהו כזה משמעותי בחיים של בן אדם, ואנחנו מה שנקרא הדבר היחידי שבטוח שהבלוף ימשיך להתגלגל

סימון דוידסון: תודה רבה נאור

סימון דוידסון:  יושב ראש התאחדות הכדורסל בבקשה

עמירם הלוי: טוב בוקר טוב לכולם, אני מצטער שחלק מהדיון פה הוא צריך להתקיים במוסדות הפנימיים של הכדורסל, קרי איגוד הכדורסל והמינהלת, והוא אמנם מתקיים, ונכון שלא היינו מסוגלים לקיים את הדיונים האלה או את שינוי החוקים בזמן אמת, זה הכל קרה בשבועיים שלושה האחרונים, ואנחנו יחד עם המינהלת מכינים תכנית למניעת אלימות ככל שניתן

עמירם הלוי:      אני רק רוצה להדגיש לכם, יש בכדורסל בכל שבוע 1,200 משחקים במדינת ישראל 1,200 משחקים, אחוז ההתפרעויות או ועדות המשמעת הוא ממש אפסי, מה שנכון הליגה הראשונה היא מושכת את כל האש התקשורתית, במקרה זה האש דו משמעי, אבל אנחנו היינו פה בדיונים לאורך השנים, היינו בדברים האלה, היינו בדיונים עם המשטרה היינו עם כולם

עמירם הלוי:       אני מרגיש לא נעים שכולם זורקים את הכל על המשטרה, אבל בסיכומו של עניין, באולם במקומות שהיו בעיות כאלה התגברו על זה רק באמצעות ענישה אישית, עכשיו אני לא טכנולוג גדול, אבל אני יודע אם אני נכנס לחדר הבקרה בהיכלי הספורט היום, ובליגת העל בכולם יש היום מצלמות, אתה רואה בן אדם שמגרד את האף בקהל, אבל לנו כאיגוד שאמור לאכוף את המשמעת אין שום סמכות בעניין הזה, אם הקבוצה לא רוצה לתת לנו את השם והיא לא רוצה, אז ככה זה נראה

נאור שירי: גם כשהן רוצות לא עושים עם זה כלום

עמירם הלוי: נכון אתה צודק

נאור שירי: הקבוצות הפכו להיות חברות בילוש

עמירם הלוי: אתה צודק הם יודעים בדיוק, הם יודעים בדיוק ואין פה צד אחד

דבורה ביטון: לכן היא צריכה לקחת אחריות, כי אלה האנשים שבאים לעודד אותה ואלה האוהדים שלה

נאור שירי: לא לא לא - -     

עמירם הלוי: הם לא מסוגלים גברתי

דבורה ביטון: אז למה לא לתת את השם?     

סימון דוידסון: חבר'ה דבי אני רוצה להסביר לך משהו, הספורט הישראלי - -     

עמירם הלוי: יש משטרה, הקבוצות אמורות לעסוק בספורט

דבורה ביטון: אבל אם הם לא נותנים שם אז הם כאילו מגבים - -     

נאור שירי: הקבוצות לא אמורות לעסוק בחינוך, הם לא עכשיו חברה שאמורה לעצור אנשים ולהעמיד מצלמות מתוחכמות ביומטריות כדי לזהות את המינויים שלה, זה לא תפקידם

סימון דוידסון: אבל נאור, המצלמות קיימות, כדי לקבל רישיון עסק באולם אתה חייב להתקין מצלמות

נאור שירי: אני מסכים איתך אבל זה גם עיוות

סימון דוידסון: שיתפסו את האנשים

דבורה ביטון: אם הם מסרבים לתת את השם הם כאילו נותנים את ידם לאירוע וצריך למנוע את זה

נאור שירי: הן לא מסרבות הן נותנות, עזבי

עמירם הלוי: יש מספיק אמצעים טכנולוגיים למשטרה, לנו אין סמכות לעשות את זה וזה לא יעזור, זה הגוף שאחראי על האכיפה במדינת ישראל, לכם אני בטח לא צריך להסביר את זה, כל אלה שנוכחים כאן יודעים הכנסת מחוקקת מישהו צריך לבצע, עד פה

סימון דוידסון: תודה רבה אדוני

סימון דוידסון:  עופר בבקשה

עופר כסיף: תודה רבה, אני מברך על הדיון החשוב הזה, אלימות וגזענות הן אלימות וגזענות וזה בכלל לא משנה את מי אני אוהד, ויש לי ביקורת גם על הקבוצה שאני אוהד, העניין הזה של האבוקות למשל זה קבוצה שזאת הקבוצה שאני אוהד זה בלתי נסבל

עופר כסיף:       אני רוצה אבל להתייחס לנתונים שפורסמו ממש לאחרונה לפני פחות מחודש לפני שלושה שבועות ב-28 במאי, התפרסם דוח הגזענות והאלימות שמי שמפרסם אותו זה התוכנית, מטעם התכנית בועטים את הגזענות והאלימות מהמגרשים, וזה סיכם את 2022, 2023, תשימו לב לנתונים האיומים, העונה הכי גזענית ואלימה אי פעם בכדורגל בארץ

קריאה: של הקרן החדשה רק תגיד

עופר כסיף: מה זה קשור?      

קריאה: בטח שזה קשור

עופר כסיף: לא זה לא קשור, קודם כל אל תפריע לי ובטח אל תקשקש לא קשור, דוח הגזענות והאלימות מציג 190 קריאות גזעניות, יותר מפי שניים מהעונה הכי גזענית שהייתה, כל מקרי העונה וזה מפורט פה, עכשיו תשימו לב כי נאמרו קודם דברים שמנותקים מהמציאות, יש קבוצות שיותר מועדות לפורענות או יותר נכון האוהדים שלהן יותר מועדות לפורענות, שימו לב לנתונים, בית"ר ירושלים הקבוצה עם הכי הרבה אירועי גזענות ,78 אחריה מכבי תל אביב 65, במסגרת משחקי ליגת העל הועמדו הקבוצות שמונה פעמים בלבד על קריאות גזעניות, נרשמו 167 אירועים של זריקת חפצים, אלימות ופריצות למגרש, במסגרת משחקי ליגת העל הועמדו קבוצות הכדורגל על התפרעות אוהדים, התנהגות בלתי הולמת של אוהדים 94 פעמים, מה נעשה עם זה?      מכבי חיפה הקבוצה שהועמדה הכי הרבה פעמים מול בית הדין על התפרעות אוהדים או התנהגות בלתי הולמת של אוהדים 18, אחריה בית"ר ירושלים והפועל באר שבע 15, מכבי תל אביב 13, הפועל תל אביב תשעה וכן הלאה וכן הלאה - -     

אריאל שטינברג: אבל זה לא עוזר הם לא מבינים, כשהקנסות האלה והעמדות לדין לא עוברות ויש פה את התובע של איגוד הכדורסל אז אף אחד לא מבין

עופר כסיף: בסדר שנייה אל תפריע לי אל תפריע לי, עכשיו אני מסכים עם מה שאתה אומר אבל אני אומר שיש פה עוד שני דברים שצריך לומר, קודם כל אני מסכים עם מה שנאמר קודם על ידי אדוני ועל ידי חבר הכנסת נאור שירי שזה לא התפקיד של הקבוצות לשמש משטרה או כחברות בילוש, להיפך זה להרחיק את זה מהם, זה פוגע לא רק במאבק באלימות ובגזענות אלא גם בקבוצות ובספורט, זה דבר אחד

עופר כסיף:       דבר שני, צריך גם לתת את הדעת לא רק על מה הטיפול המשטרתי אלא גם בטיפול המניעתי, המניעתי בטווח הרחוק והעמוק יותר שנוגע לעניין של תרבות וחינוך ספורט, לא רק לחכות שיקרה משהו ואז להעניש

עופר כסיף:       אני מתחבר פה למה שחבר כנסת דוידסון כבר מאז שנבחר לפה מתעקש עליו, לצערי לא במידה מספיק מוצלחת, כמובן זה לא אשמתך, שצריך להכניס מגיל קטן בגנים לא בבתי ספר, להכניס לא רק חינוך גופני, שימו לב הדגש הוא על חינוך, לשיעורים האלה לא קוראים שיעורי ספורט או התעמלות אלא חינוך גופני, כי חינוך גופני טומן בחובו בתוך המילה חינוך גם תרבות, מגיל אפס צריך להכניס את זה

סימון דוידסון: תודה עופר

עופר כסיף: עכשיו רק דבר אחרון שהוא שאלה, אני היה לי הכבוד בכנסת הקודמת להיות חלק מאלה שנטלו חלק בוועדה להקמת ועדת משנה למניעת אלימות בספורט, ואני תוהה אם היא התכנסה מתי היא התכנסה בפעם האחרונה? וגם ושאלה כחלק מזה ובזה אני מסיים, הוועדה הזאת שהוקמה גם אני גאה לומר ביוזמתי, הכניסה נציג של האוהדים לתוך הוועדה כדי להיאבק באלימות ובגזענות, אני תוהה עד כמה מתייחסים אל האוהדים? האם הם מוזמנים? האם מתייחסים למה שיש להם לומר? הם חלק אינטגרלי מהוועדה הזאת, ואגב נאמר לי תקן אותי אם אני טועה סימון, נאמר לי שבטעות לא הזמינו לכאן היום גם נציגים של הפועל תל אביב?     

סימון דוידסון: זה לא נכון הזמינו אותם

עופר כסיף: אוקיי, כי אני מצר על כך שהם לא פה תהיה הסיבה אשר תהיה

סימון דוידסון: אז אני גם מקבל עכשיו הודעות הפועל תל אביב ומרכז הפועל, אז חד משמעית הזמנו אותם, בדקתי את זה עם היועצים שלי גם לא היינו עושים דבר כזה להזמין רק צד אחד, כנראה שלצד אחד זה הרבה יותר חשוב מה לעשות, אם מגיע לפה שמעון מזרחי, באמת מגיע לפה כי זה חשוב לו וזה בדמו, אני חושב שגם הפועל תל אביב היו צריכים להגיע לפה, כנראה שזה פחות חשוב להם

עופר כסיף: תודה

סימון דוידסון: תודה רבה אדוני

סימון דוידסון:  דבי בבקשה דבי ביטון

דבורה ביטון: כבוד היושב ראש, ברצוני לברך אותך על דיון מאוד חשוב, אני לא אגזול הרבה מזמנכם כי באמת אני חושבת שנאמר כאן הכל, החברה שלנו היא באופן כללי היום נמצאת במצב כאוס ברמה של התפרצויות וכו' וזה עלה כאן, קל וחומר האדרנלין שקורה במגרשים

דבורה ביטון:      לדאבוני ותחושת שאכיפה היא לא מספיקה וחייב לתת פה ענישה משמעותית, כי רק ההרתעה היא זו שתגרום כנראה גם להפסקה של ההתנהגויות, כי בסוף ספורט אנשים באים, אוהדים באים משלמים כסף ובסוף לפעמים הבילוי הזה הופך להיות למקום יותר מפחיד ופחות הנאה שהם רצו

דבורה ביטון:       וכן אני מסכימה עם חברי כסיף, שיש להתחיל את החינוך בהתנהגות במסגרת שיעורי הספורט, גם חלק מהשיעור יוקצה להתנהגות והתנהלות ומה העונשים שעלולים לקבל, כי יכול להיות - -     

סימון דוידסון: אז רק אני אגיד לך, ש-66% מבתי הספר במדינת ישראל אין אפילו אולם ספורט, המדינה הזאת שמה פס על הספורט במשך מאז קום המדינה, 260 מיליון שקל מחולקים לספורט הישראלי זה הכסף, את היית בוועדת כספים ראית כמה מיליארדים רצים, בושה וחרפה למדינת ישראל

דבורה ביטון: נכון נכון, כי זה הלך לקואליציוני זה יותר חשוב מזה, תודה רבה לך על הדיון החשוב

סימון דוידסון: תודה רבה

סימון דוידסון:  עושים קריטריונים כדי מינהלת הליגה תקבל יותר כסף אבל הם לא יכולים לקבל את הכסף, זה הכל כאילו הכל כאילו, אבל גם על זה אנחנו נטפל אני לא אעזוב את הדבר הזה

סימון דוידסון:       אני רוצה להגיד לך משהו דבי, את גרה בשדרות עוטף עזה, סליחה?     

דבורה ביטון: זה כבר מזמן הפך להיות חוטף עזה, לא עוטף

סימון דוידסון: חוטף עזה, את יודעת מה היה קורה סתם איזה חלום, שכל המקומות האלו גם בעוטף עזה וגם בצפון ובחברה הערבית, אם היינו מרשתים את זה במגרשי ספורט, באולמות, היינו דואגים לזה שיהיו יותר ויותר מאמנים ומדריכים שיטפלו בילדים - -     

דבורה ביטון: אגב בשדרות יש מערך מצוין של ספורט

סימון דוידסון: את יודעת מה היה קורה למדינה בעוד 10 שנים? כל שקל שנשקיע עכשיו אנחנו נחסוך 10 שקלים בעתיד, למה? כילדים לא יגיעו לאן שאנחנו לא רוצים שיגיעו וגם יהיה פחות אלימות

סימון דוידסון:      מאוד מאוד חשוב לי לעבור למשטרה אבל לפני זה אני רוצה לתת לבחור הזה את רשות הדיבור, שלומי הבחור שלידך לא אתה, אתה רוצה אתה לדבר? בבקשה

סימון דוידסון:  אז אתה תדבר, יכול להיות שאני אפסיק אותך באיזשהו שלב כי אנחנו מעניקים עוד כמה דקות לאלופי אירופה את התעודות, ומגיע אדם חשוב שיעזור לי להעניק את זה כי הוא בעצמו מהענף הזה, אז בבקשה שלומי תסביר מי אתה

שלמה הלל: כן, אני שלומי ללום, אני מייסד ומנהל של ליגת האלופות לשכונות, שזה ליגה לילדים ונוער בגילאים 15 עד 18, והליגה שלנו ברובה היא ילדי רווחה, ילדי מצוקה, ילדי שכונות מהקשות בישראל, שהם מוכיחים בדיוק את ההיפך מכל הדברים שאתם אומרים כאן בוועדה, כי הליגה שלנו כבר קיימת שלוש שנים ורצה ברצף במשך שלוש שנים, הליגה באה מכל העדות ומכל הדתות במדינת ישראל ומכל השכונות ישראל, ואני חייב לציין שאצלנו אין מקרים של אלימות, אין מקרים של גזענות

סימון דוידסון: איך, איך אין אצלכם? מה אתם עושים שאין?     

שלמה הלל: אני אסביר, כי אצלנו הליגה שלנו היא משותפת לכל העדות ולכל הדתות

סימון דוידסון: עכשיו אני אגיד לכם למה היה חשוב שיגיע, בעיניים שלי אני ליוויתי את הבחור הזה והלכתי לכמה טורנירים, ואתה רואה קבוצות באמת מהמקומות הכי הכי מוחלשים במדינה, הכי מוחלשים, וחיבור של ערבים ויהודים, ויוצאי העדה האתיופית וברית המועצות הכל ביחד, והייתי באירוע בג'סר א זרקא ענק מלא מלא קבוצות, בג'אסר אל זרקא, זה פשוט שמעון ועמדתי שם וראיתי ילדים משחקים, לא שמעתי קללה אחת, לא ראיתי כמובן הנפת יד, והיו שם מאות ילדים, ואמרתי לעצמי וואו זה דבר שצריכים לעשות לו קופי פייסט להעתיק אותו ולעשות בחברה הישראלית

סימון דוידסון:       ואם היינו כמדינה לוקחים פרויקטים כאלו, ופרויקטים שעושים גם בקבוצות אחרות, גם בהפועל גם מכבי בכל מיני מקומות, תחשבו כמה זה משפיע על הילדים

נאור שירי: אין חינוך סימון

סימון דוידסון: אבל זה חינוך

נאור שירי: אבל אין אצלנו חינוך

סימון דוידסון: נאור זה חינוך

נאור שירי: אין חינוך, אם שחקנים הולכים מכות ואחרי זה ממשיכים לשחק אז איזה חינוך יהיה?     

סימון דוידסון: אבל הם עושים את החינוך, אז הם עושים את החינוך, הם הם העמותה הזאת, כן בבקשה סליחה שהפרעתי לך

שלמה הלל: הדברים צריכים להתחיל בגיל של ילדים ונוער ולא בגיל שהוא כבר מאוחר או שזה כבר גולש למגרשים, וזה כבר מגיע למצבים שאי אפשר לעצור אותם, אז אנחנו באמת מה שאנחנו עושים עם הילדים משכונות והנוער בסיכון, זה לקחת את כל, למשוך ממש את כל הילדים מהרחובות מהשכונות, לשים אותם במגרשים, הם מקבלים את טובי המאמנים בארץ שרובם אצלנו הם שחקני ליגת העל ונבחרות ישראל, ומקבלים תמיכה מלאה, דרך אגב זה הכל בחינם ואפס עלויות לשחקן, שחקן לא משלם אצלנו אגורה, זה לא משנה מאיזה עדה מאיזה דת או מאיפה הוא הגיע, הוא מקבל את הכל בחינם והוא מקבל את הכל ברמה הגבוהה שיש, הם מקבלים שידורים ישירים בטלוויזיה, שידורים חוזרים שגם יראו את עצמם שהם בזמן שהם משחקים, וזה העצמה שלהם, שעצם העובדה שאנחנו באים ושמים אותם על המגרשים, נותנים להם את העצמה בטלוויזיה, הם מקבלים את הכל בחינם, אז הם מקבלים פה גם פרסים וכספים, יש מדרג של פרסים שהם זוכים

שלמה הלל:       אז כך שהכל זה לכיסם הפרטי של השחקנים כי כל העלויות מכוסות מראש, אז הכספים שהקבוצות זוכות זה מתחלק בין השחקנים

סימון דוידסון: תגיד לי יש לי שאלה, יש השפעה על הילדים שמגיעים לנבחרות אחרי זה על הלימודים שלהם? אתם יודעים מה קורה בבתי הספר?      

שלמה הלל: ברור, אנחנו מאוד מעורבים גם עם התלמידים גם ממשרד החינוך, אנחנו יש לנו בעיה מאוד מאוד קשה של זליגה של הרבה נוער משכונות מצוקה שהם זולגים ממערכת החינוך, כי הם חושבים שהם הולכים למצוא עבודה והכל ייצא ורוד והם מציירים לעצמם עתיד שהמציאות טופחת על פניהם, אז הם מוצאים את עצמם ללא מסגרת חינוך וללא עבודה והם מתחילים להידרדר ברחובות, ומכאן להחזיר אותם למערכת החינוך זה מאוד קשה אולי כמעט עד בלתי אפשרי, אז יש לנו רעיונות ויש לנו הרבה פתרונות לכל הדברים לכל הנושאים האלה

סימון דוידסון: תודה רבה שלומי אנחנו נמשיך, אני רוצה לכבד את יושב ראש האופוזיציה יאיר לפיד, תודה רבה

סימון דוידסון:       אנחנו נעשה פאוזה לקראת משהו שאנחנו עושים, נעשה כל דיון בוועדה הזאת, מאוד מאוד חשוב לי להוקיר אנשים שבאמת פועלים לספורט הישראלי, והיום בעצם אנחנו מדברים על המאמן גיא סקורניק, גיא סקורניק הוא בן 57 שעוסק כל חייו באימון, בעצם באומנות לחימה ישראלית, זו שיטה שמשלבת קראטה, מגע מלא, ג'ודו וגו' ג'יטסו ברזילאי, אגרוף וקרב מגע, בקיצור לא צריכים להתעסק איתו

סימון דוידסון:       גיא הוא ראש השיטה דרגת דאן 10 מהבודדים בעולם, הוציא אלופים גם בארץ וגם בחו"ל, כולל אלוף עולם ואלוף אירופה וגם אלוף אסיה וכן אלופת אירופה ועוד, הפעילות של גיא נוגעת ובעצם מסמנת הרבה מאוד ילדים ונוער במשך השנים, ואנשים כמוהו משנים את החברה הישראלית

סימון דוידסון:      כמו שאמרתי בתחילת הדיון, ככל שיותר ילדים יגיעו למסגרות כאלו כמו שגיא ואחרים עוסקים בהם, ככה הילדים האלו יותר טובים לחברה הישראלית, אז קודם כול גיא מחיאות כפיים לך ואני אשמח שתבוא אליי, גיא תבוא לפה

סימון דוידסון:       גיא הגיע בעצם עם שני אלופי אירופה, הראשון שמקבל תעודה זה אורן סנקביץ' והוא בעצם ספורטאי פעיל בן 43 נשוי פלוס שלוש, בעצם בעל מוסך לפחחות, מתאמן מגיל 12 אצל גיא, אלוף הארץ מעל שמונה פעמים ובעל הישגים רבים נוספים, ובעזרת השם בתחרות הקרובה מתחרה באליפות העולם

סימון דוידסון:       אז קודם כל אתה רוצה לומר משהו אדוני?     

יאיר לפיד: כן אני רוצה להגיד ובאתי הנה במיוחד, גיא הוא המאמן שלי כל חיי הוא נתן לי את החגורה השחורה, אחרי שהוא היכה אותי מכות נאמנות בשביל לקבל את החגורה, אורן שעומד לידו, ליהי תמיד ידעה מתי לאורן יש תחרות, הייתי מגיע הבייתה היא אמרה יש לך סימנים כחולים, אורן עוד פעם מתחרה? כי אני הייתי יריב האימון שלו בתור הפחות מוכשר בחבורה, והאנשים האלה הם המשפחה המורחבת, גיא ואני גם עבדנו קצת יחד עם נוער בסיכון עם אומנויות לחימה ואני גאה בהם מאוד

יאיר לפיד:  ורותם איפה רותם? רותם שם שהיא הדור הבא שלנו

סימון דוידסון: הספורטאית הבאה שמקבלת תעודת הוקרה מהכנסת רותם דלברי בת 16, מתאמנת אצל גיא מגיל תשע, והיא בעצם אחת הספורטאיות הכי מעותרות במדינת ישראל

סימון דוידסון:       ואני רוצה להגיד משהו, אני חוזר ואומר את זה כל הזמן אתה יודע את המנטרה שלי, ממה שאמרת שמעתי נוער בסיכון, יש כל כך הרבה נוער בסיכון במדינת ישראל, ואנחנו פה השולחן הזה יש פה הרבה ראשי איגודים, ושמעון מזרחי ממכבי תל אביב יושב פה, יש לנו את האפשרות באמת לשנות את החיים של הילדים האלו, ברגע שהם מגיעים לידיים שלכם ושל אנשים כמו גיא, הילדים האלו בעתיד יהיו ילדים אחרים, ועל זה באמת אני מוריד בפניכם את הכובע, ואני מבטיח שנעשה ונפעל למען הספורט הישראלי, ועכשיו אנחנו נעניק את התעודות

סימון דוידסון:      (התעודות מוענקות)      

סימון דוידסון: ואנחנו ממשיכים אחרי הפאוזה הקלה, תודה רבה

סימון דוידסון:       הגיע אלינו יושב ראש ועדת החינוך, התרבות והספורט, חשוב לי מאוד שהוא יהיה חלק מהדיון הזה, אני יודע שאתה רץ בין ועדות, ואני אגיד לך משהו שלא קשור, שהוא מחוץ לפוליטיקה, יוסי ואני חברים טובים, אתם רואים הוא מש"ס אני מיש עתיד, יוסי יושב ראש וועדת העל של ועדת המשנה הזאת, זה לא היה פשוט לקבל את הזכות לנהל את ועדת המשנה אז א' אני רוצה להגיד לך תודה

סימון דוידסון:      ויושבים פה הרבה אנשים בוא נגיד מהפסגה של הספורט הישראלי, חשוב לנו נורא הנושא של הספורט, ויותר ויותר חברי כנסת מבינים את הנושא הזה, אני שמחתי שהצלחתי קצת להשפיע גם עליך בנושא כי אתה לא מגיע מהעולם הזה, אז הבמה שלך ובבקשה

יוסף טייב: קודם כל אני רוצה להודות לכל מי שטרח והגיע, ולך אדוני היושב ראש, אתה נכנסת לנישה שלצערי נעדרה מהכנסת, אני חושב שבכל דיון לא משנה אם זה דיון חינוכי תרבותי או בעולם הספורט, הנושא של הספורט מגיע לשולחן הוועדה ואנחנו מברכים על כך, אפרופו מה שנאמר פה מקודם, אני חושב שיש גם לרותם הרבה מה ללמוד מהקרבות שמתנהלים פה בכנסת אפרופו ספורט

יוסף טייב:       אני חושב שקודם כל הנושא שאתה שם על השולחן, הנושא של גזענות ואלימות בספורט הוא דבר שצריך להיעלם מן העולם, אנחנו נחשפים פעם אחר פעם באלימות, לא משנה אם זה מילולית או פיזית, או אלימות מילולית שמגיעה בסוף לאלימות פיזית, ואני רוצה להודות לך שאתה שם את הדבר הזה על סדר יומה של הכנסת, מוביל את זה ביד רמה בצורה מקצועית

יוסף טייב:       יחד עם זאת אני רוצה לומר ואני מאוד נזהר, אנחנו צריכים ללמוד לא להכליל, ואם ישנם אוהדים או קבוצות מסוימות שמובילים בצורה כזו או אחרת התנהגות לא נאותה, זה לא אומר שכל האוהדים של אותה קבוצה או שכל הקבוצות שהם כאלו, לכן אני חושב שהנושא הזה הוא חייב להיאמר, אנחנו צריכים להפסיק עם הכללה ולהתייחס לגופו של עניין במקרים מסוימים ולטפל, לטפל בעשבים השוטים, אבל לא להכליל, לא להעניש בצורה כללית, ואני מטיל על עונשים על קבוצה כזו או אחרת או על אוהדים כאלו ואחרים, בסוף אם ילדים רוצים לבוא לראות משחק, אני חושב שלא מן הראוי שייענשו בגלל עשבים שוטים והם לא יוכלו לבוא להגיע

יוסף טייב:       לכן אני חושב שהדיון שלך, וזה שאתה שם את זה על סדר יומה של הכנסת הוא דבר מבורך, ואנחנו צריכים לעשות את זה בשיקול דעת, ושוב אני אומר לו להכליל, לא אוהדים ולא קבוצות, בסוף לצערי העשבים השוטים האלה קיימים בכלל צדדי המתרס, ואנחנו צריכים להוקיע את התופעות האלה, ולפעול ביד קשה כדי באמת שהספורט יהפוך להיות ספורט איכותי, טוב וכמה שפחות אלימות

יוסף טייב:       הנושא של חינוך, אני חושב כשאנחנו מתעסקים בספורט אנחנו נוטים כל הזמן לדבר על משחקים וספורט ומגרשים, בסוף הנושא של ספורט הוא מתחיל במערכת החינוך

סימון דוידסון: נכון

יוסף טייב: וכמה שאנחנו, למדתי מהר, אז אני אומר תראה אין פתרון קסם, לצערי אין פתרון קסם והכל מתחיל מהחינוך, והכל מתחיל מהבית הזה, וכשאנחנו נלמד לכבד אחד את השני למרות הדעות השונות שיש לנו, כשם שפרצופיהם שונים כך דעותיהם שונים, אנחנו צריכים ללכת וללמוד לכבד אחד את השני, אנחנו לא נסכים על הכל, ויש לנו הרבה חילוקי דעות גם עם סימון, אנחנו חברים טובים ואנחנו יודעים לשתף פעולה איפה שצריך לשתף פעולה, ואנחנו יודעים לריב ולהיכנס לקרבות איפה שצריך להיכנס לקרבות, אבל לפי כללי המשחק בצורה מכבדת, בצורה נאותה, ואני שמח שאתה עומד ביושב ראש ועדת המשנה ואני מאחל לך בהצלחה גדולה

סימון דוידסון: תודה רבה יוסי תודה רבה רבה

סימון דוידסון:  אני מעביר את זכות הדיבור למשטרה, תחליטו מי

איציק שמולי: אני אדבר, קודם כל אני מברך על הוועדה, בצמידות לוועדה הקודמת, כל ההובלה שלך וכל התהליך של הוועדות האחרונות שהיינו ביחד

איציק שמולי:       אני אגע בכמה נקודות, קודם כל בהיבט של החינוך וההסברה זה חונה אצל כולנו, וכן אנחנו הולכים להיפגש ולעשות תהליך ביחד עם משרד התרבות בכל ההיבטים האלה

איציק שמולי:       לעניין של ענישה ואכיפה, חייב להיות אפקטיביות בענישה והאכיפה, ואם אנחנו ניקח את המשחק האחרון אז היו 11 עצורים, מתוכם היו חמישה עצורים - -     

סימון דוידסון: על איזה משחק אתה מדבר?     

איציק שמולי: על הדרבי האחרון של הכדורסל

סימון דוידסון: הדרבי של ה-70 אבוקות?     

איציק שמולי: כן כן הפועל תל אביב - -     

סימון דוידסון: לא, לא אתה מדבר על המשחק האחרון בסדרה?     

איציק שמולי: המשחק האחרון בסדרה, מכבי תל אביב הפועל תל אביב

סימון דוידסון: וכמה היה במשחק עם ה-70 אבוקות?     

איציק שמולי: כמה עצורים?     

סימון דוידסון: כן

איציק שמולי: לא חושב שהיה

סימון דוידסון: אז במשחק עם ה-70 אבוקות לא היו, ובמשחק שהיה יותר רגוע לא היו?     

איציק שמולי: אני אגע לגבי - -     

סימון דוידסון: אבל לא היו שם אבוקות נכון?     

איציק שמולי: שנייה אני אגע לגבי המשחק האחרון, לגבי המשחק האחרון נתפסו חמישה עם 10 אבוקות, על כל אחד היה שתי אבוקות, החמישה האלה נכלאו ועלו לשופט עם בקשה להארכת מעצר והם שוחררו בהרחקה ל-90 יום

סימון דוידסון: בכניסה לאולם?     

קריאה: הפגרה היא 90 יום עכשיו, הורחקו מהפגרה - -     

שלומי בן זימן: סליחה היושב ראש, אני שלומי סגן מפקד מרחב איילון, הייתי מפקד האירוע הזה, הדרבי השלישי היו שלושה משחקים, מכיוון שהיה רגישות יתרה לגבי המשחק המכריע, למעשה הפיקוד עבר אליי, ובהתאמה גם נערכו, אני חייב לציין שאנחנו היינו ערוכים באצטדיון משעה 07:00, 20 שעות היינו בהיכל

שלומי בן זימן:      לגבי מה שאיציק חברי אמר, אז כן היו 11 עצורים, שישה מתוכם על החזקת אבוקות בכניסה לשער על ידי נערים, צריכים לציין את זה, שהסליקו את האבוקות באיברים מוצנעים, וכן העלנו אותם לבית משפט, בבית משפט הם קיבלו הרחקה ל-90 יום כמו שנאמר, כשלעניות דעתי עוד הפעם הענישה היא קלה

סימון דוידסון: אבל רגע אני רוצה רק להבין את הנקודה היא חשובה, הנושא של האבקות הוא דרמטי באולמות במיוחד, איך במשחק השלישי תפסו ובמשחק השני לא תפסו, מה עשו שונה?     

עדלי מרכוס: סימון סליחה, תקפו גם את המשטרה קודם, אני רוצה אני רוצה אני רוצה להגיד מילה טובה על התפקוד עם המשטרה, עבדנו בשיתוף פעולה פורה בנינו גם ידיעות מודיעיניות איפה נכנסים והיה לנו שיתוף פעולה פורה מאוד, הבעיה היא שבסוף משחק כזה 250 שוטרים, אתה צריך להבין זה מעל 300 אלף שקל

שלומי בן זימן: אני אגע גם בכמות השוטרים אדוני היושב ראש, קודם כל נכון שהיו 224 שוטרים שאני חייב לציין שחלקם היו בתפקיד לא היו בשכר היו בתפקיד, זה אחד

שלומי בן זימן:       שתיים מה נעשה שונה, וזה גם עוד פעם זה לא היה מאה אחוז לצערי, אבל מה שנעשה שונה זה שגם שהכנסנו פעם ראשונה גם שערי מגנום, כלומר היה בידוק קרוב לרמה של בידוק בכל מקומות שהם למעשה - -     

סימון דוידסון: אתה מוכן להסביר מה זה שער מגנום?     

שלומי בן זימן: השער כניסה כמו בקניון שמצפצף זה שער מגנום כולל אוהלי בידוק

שמעון מזרחי: מגנומטרים

סימון דוידסון: מגנומטרים אוקי

שלומי בן זימן: כן, זה אלמנט נוסף שהכנסנו

סימון דוידסון: זאת אומרת זה עובד, המגנומטר זה כלי שעובד?     

שלומי בן זימן: זה עובד בחלקו, אבל זה כן סייע באיתור האבוקות בכניסה לשער, בסופו של דבר לצערי כן הודלקו 35 אבוקות בתוך היציעים, דרך אגב גם בהפועל גם במכבי

שלומי בן זימן:       אני חוזר חזרה לגבי 11 העצורים, שישה כמו שציינתי עלו לבית משפט אוקיי? העונש לעניות דעתי הוא עונש מקל, אני חייב פה לשתף אתכם ברמה האישית אדוני היושב ראש, בני הבכור הוא שחקן בליגת העל בכדוריד, ואני יודע באיגוד הכדוריד בחו"ל על קטטה ביציע, ארבה עונות הרחקה, זה אני יודע לגבי איגוד הכדוריד שאני דיי מעורה

שלומי בן זימן:      אני חייב לציין ולדייק בנקודה נוספת

סימון דוידסון: יש לנו פה מישהו מהמשפטים?     

שלומי בן זימן: עוד נקודה ברשותך ואני כבר מסיים, נאמר פה לגבי העניין של החשש וההרתעה לפני המשחק, מפקד המרחב ב-04

שלומי בן זימן: 06 העביר מכתב ליושב ראש איגוד הכדורסל, שבו הוא מביע חשש לגבי המשחק הספציפי הזה משחק שלישי ומכריע, ופה הוא ביקש לשקול את האפשרות לא לערב קהלים במשחק הספציפי הזה, וזה בסמכות האיגוד הכדורסל לא בסמכות המשטרה

סימון דוידסון: רגע רגע רגע, קודם כל מינהלת לא איגוד נכון?     

שלומי בן זימן: לאיגוד הכדורסל

סימון דוידסון: המשחק השלישי?     

שמעון מזרחי: הוא העביר גם למינהלת וגם לאיגוד וזה הייתה תגובה למכתב שאנחנו שיגרנו, וזה היה לא למשחק הזה, זה היה בכלל כללי

שלומי בן זימן: ואנחנו עוד פעם, אנחנו יכולים מה שנקרא להביא עמדה, כשיש משחקים רגישים בצורה כזו ויש חשש כבד אז אולי לפחות לשקול את זה, זה לא בסמכות המשטרה בכל אופן

שלומי בן זימן:       מה כן ניתן עוד לעשות? עוד פעם יש פה חוליה במטה הארצי ששוקדת בעניין הזה, אבל כן זה א' זה מעגל בסופו של דבר, זה ההרתעה, זה אכיפה, וזה ענישה, בסופו של דבר כולם צריכים להתחבר ביחד וכן ליצור את השינוי בעניין הזה של אלימות בספורט בכלל, ואני חושב שעוד יש מה לעשות בעניין הזה, גם כלים וגם חוקים נוספים

סימון דוידסון: איזה חוקים אתם צריכים עוד? מה עשינו פה מעל ומעבר, עמית היה איתנו פה שנה שלמה עשינו את חוק האלימות, שנה שלמה חוק מצוין

שלומי בן זימן: בוא רק אני אתן לאיציק לדבר כי הוא איש התוכן בעניין הזה, אבל סתם לדוגמה אתם בטח שואלים לגבי איך בסופו של דבר מכניסים? אז יש שיטות הסלקה אדוני היושב ראש, אחת השיטות שאנחנו יודעים מודיעינית כן, שנשים לצערי מחביאות אבוקות בגוף, לא על גוף בגוף אוקיי? אז אתם מבינים מה - -     

סימון דוידסון: והמגנומטר תופס את זה?     

שלומי בן זימן: לא בהכרח, לא בהכרח

סימון דוידסון: מה כן תופס? מה כן?     

איציק שמולי: אני אתייחס, יש לנו כרגע המגנומטר - -     

סימון דוידסון: רק תציג את עצמך לפרוטוקול

איציק שמולי: איציק עמיר ראש מדור למניעת אלימות בספורט, אני המערך שהוקם בצורה המצומצמת בינואר - -     

סימון דוידסון: איציק, אני מציע לך שתהיה לך חנייה קבועה כי אתה תהיה פה הרבה

איציק שמולי: בסדר אין בעיה, המגנומטר שהוצג שם זה מגנומטר שיכול לתת מענה חלקי, לעניין של הסלקה על גוף שהיא משמעותית, יש מגנומטר שכרגע נמצא בפיילוט, שאנחנו אני מקווה שהחודש נעשה את הפיילוט, זה כמו מה שאתה מכיר בשדה תעופה, אותו מגנומטר שאתה עומד בצורה כזאת שסורק אותך אבל הוא בנוי לכדורגל, זאת אומרת אנחנו סוג של פיילוט עולמי בעניין, וברגע שנצליח להכניס אותו ואני מקווה מאוד שכן, הוא לא ניתן לעבור

סימון דוידסון: איפה זה עומד היום? זו בעיה תקציבית?     

איציק שמולי: כרגע זה עומד בשלב של היישום של הפיילוט אוקי, כדי לראות שהוא עונה לדרישות, ולאחר מכן זה להיבטים תקציביים בשלב השני

איציק שמולי:       לעניין של מה שהתחלתי, אני רק רוצה לומר שבכל ההיבט של האפקטיביות של ענישה, אז כן הוא דיבר על מה שקורה שם שחיכו לארבע עונות, ובאנגליה ובהולנד יש עונשי מינימום להרחקות, יש שלוש שנים ויש 10 שנים וכן הלאה, וכן בהיבטים של בית משפט צריך לשקול את העניין של ענישה שהיא אחידה אגב בארץ, כי אתה יכול ללכת בסופו של דבר לדרום ולקבל הרחקה לשנתיים - -     

סימון דוידסון: רגע זה לא מופיע בחוק האלימות הנושא של ההרחקה?     

איציק שמולי: ההרחקה מופיעה זאת אומרת יש הרחקה - -     

סימון דוידסון: עד 18 חודשים נכון?     

איציק שמולי: יש הרחקה לקצין משטרה שזה 60 יום, 150 מו-180, בית משפט יכול לתת עד שלוש שנים והרחקה לחמש שנים במידה ויש הרשעה קודמת, אבל בסל הזה של התוכן של ההרחקות, אתה רואה שבעצם אין אחידות בבית משפט במה שנותנים, זאת אומרת שופט עכשיו במקרה של אבוקות שנתפסו על גוף נתן 90 יום הרחקה

סימון דוידסון: זאת אומרת מה שאני מבין מה שאתה רומז, שצריך להיות שופט ייעודי לנושא הזה?     

איציק שמולי: אני לא רומז, אמרנו את זה פעם שעברה וזו המלצה שצריך להיות, אגב היו מספר ועדות, ועדת צור, ועדת זליכה ועדת בן חמו ועוד, יש שם דברים ליישום שנדרש לטפל בהם, עכשיו בסוף אנחנו נגיע לוועדה ולוועדה ונמשיך לדבר על זה

איציק שמולי:       מבחינת עבודה לשיתופי פעולה, אז קודם כל גם לעניין של הגזענות ב-25 לחודש יש לנו דיון אצל המשנה לפרקליט המדינה, ששם אנחנו יושבים על כל ההיבט של המדיניות של העמדה לדין, וכל התבחינים כדי לתת לשטח על מנת לקדם את התהליך הזה, בהיבטים של גם בהיבטים מבצעיים שתיק יבשיל לראיות וגם בהיבטים של חקירות, יש אגב ועדה, נשאל פה לגביה ועדת משנה, אז יש ועדה במשרד התרבות בראשותו של דודי כהן המפכ"ל לשעבר, נפגשנו גם עם נציג אוהדים ויש שם פעילות, ואנחנו אמורים להיפגש כל אחד קיבל משימות ואני גם מקווה ששם אנחנו נתקדם, סליחה? יש כאן יש נציגה פה את קארין

איציק שמולי:      לגבי הנושא של לעבור להיבטים של כל ההיבטים הטכנולוגיים, אז גם בהיבטים של פירוטכניקה קרה שישבנו עם מכבי חיפה עם המנכ"ל בהיבטים של פירוטכניקה קרה, אני אומר שוב פעם שבמידה ונצליח לקדם את זה למרות שהאוהדים לא מתלהבים מזהו אבל אם נצליח לקדם את התחום הזה אולי זה ייתן סוג של מענה בהיבטים האלה, אנחנו מבינים שהפירוטכניקה הקיימת, נערך מחקר אגב ב-2016 של אופ"א ופיפ"א, מדובר באבוקות שמסוכנות שהן מגיעות ל-2,600 מעלות שיש בהם חומר של גופרית מסרטן, הם לא יהיו חוקיות בכדורגל באירועי הספורט לעולם, והם נועדו למשיטים לים וזה התחומים שלהם

איציק שמולי:       ולכן יש אפשרות של פירוטכניקה קרה, זאת אומרת מפעיל זיקוקים מוסמך, אישור של משרד הכלכלה תחת התנאים הנדרשים, ואפשר לעשות מופע ראווה איך שרוצים, אבל מעבר לזה צריך להבין שאנחנו צריכים להוקיע את העניין הזה, זהו אני חושב שהתייחסתי

איציק שמולי:       לגבי הנושא של אני אתייחס במילה וכאן גם משהו שכן אפשר לקדם, כל האבוקות שמגיעות לארץ על ידי יבואנים יש בעיה בהיבטים של ההשמדה של האבוקות, נכון לעכשיו שאתה רוכש אבוקות אף אחד לא בודק אם אתה מביא את הפג תוקף ואם אתה משמיד אותו, אנחנו הולכים לקיים דיון אצל ראש חטיבה חטיבת האבטחה ורישוי על מנת לראות מול משרד העבודה ולכל ההיבטים של העניין של הפירוטכניקה, שיהיה סוג של מצ'ינג, אם אתה מייבא אתה חייב להוכיח שאתה מבצע השמדה, כי למעשה כל הפג תוקף האלה בסוף נמכר למגרשים, אז זה גם חלק מהעניין

סימון דוידסון: כיבוי אתה רוצה? בבקשה

סימון דוידסון:  אחרי זה חברי כנסת ונעבור לתובע של הכדורסל ולנושא של האוהדים, רק תהיו קצרים וחותכים

ירון קרוליצקי: צוהריים טובים אדוני היושב ראש, שמי ירון ואני נציג כבאות והצלה לישראל, כידוע אנחנו אמונים על הצלת חיי אדם ורכוש, וכמו שאנחנו יודעים אתה אמרת בפתיח שלך לאחרונה אנחנו נתנו דגש, היינו באירועים עצמם, אני הייתי מפקד הכוחות של הכיבוי בשלושת הדרבי האלה וגם במשחקים אחרים, בכל מה שקשור לאבוקות

ירון קרוליצקי:       אז קצת על אבוקות, באמת בשנים האחרונות לא ראינו אבוקות אבל בתקופה האחרונה נכנסים כמויות אדירות של אבוקות בתוך המגרשים, ואתה בסקירה בפתיח שלך דיברת על הילד שנשרף, ואני רוצה להגיד שאני באמת מרים כאן דגל אדום כמו שאתה הרמת דגל אדום, ולהגיד במפורש שאנחנו על הקצה לקראת אסון שמישהו יישרף לנו בתוך היציע, מכיוון שאבוקה בוערת, בעירה פנימית - -     

סימון דוידסון: אני רוצה שתגיד את המשפט הזה עוד פעם

ירון קרוליצקי: אנחנו על הקצה לקראת אסון שמישהו יישרף לנו בתוך היציע, למרות שאנחנו ערוכים, ולמרות שאנחנו נמצאים בכוחות מתוגברים בתוך היציעים, המצב הוא מצב לא תקין, ולמה אני אומר את זה? אבוקה בוערת בטמפרטורה החיצונית של 700, 800 מעלות, על האבוקה כתוב במפורש כמה זמן היא בוערת בין דקה או שתי דקות תלוי בסוג האבוקה, אותה אבוקה משמשת כפי שאמר קצין המשטרה לשימוש ימי ולכן גם בתוך מים היא בוערת, הבעירה היא בעירה פנימית

ירון קרוליצקי:      עכשיו אנחנו כל הזמן שומעים בפורים על זה שיש תחפושות שבוערות ולהיזהר מתחפושות לא תקניות וכל הדברים שמסביב, אם ניקח אנשים שיושבים ביציע עם בגדים רגילים כאלה, בגדים רגילים, אדם שעומד עם אבוקה מול בן אדם מתחתיו יכול להעביר אותו כמו לפיד את האדם הזה, ולכן הימצאות אבוקה בתוך יציע זה דבר מסוכן

ירון קרוליצקי:       לפני שלוש שנים בדרבי תל אביבי בבלומפילד אני הייתי מפקד הכוחות, בערו שמה הכיסאות וזה אירוע חיצוני, על אחת כמה וכמה כשמדובר באולם סגור, כאשר לאולם קיימים סידורי בטיחות אש אין בעיה עם האולם, הוא ראוי והוא מוכן לאירוע המוני אירוע גדול אבל לא לאירועים כאלה, וכשאתם מכניסים אבוקות לתוך מקומות כאלה, אנחנו יכולים למצוא את עצמנו עם אדם שנשרף, ציוד שנשרף, שלא לדבר על ההיבט הבריאותי של נשימה, ילד שמגיע למקום עצמו או אדם שמגיע שהוא חולי אסטמה שהוא נושם את העשן הזה הוא קורס במקום וזקוק לטיפול רפואי

ירון קרוליצקי:       אז יפה אחת ותהיה שעה אחת קודם יפה אם אנחנו באמת ניתן מענה, אתם האנשים שנמצאים כאן בכל הפרמטרים וגם בהסברה, הסברה זה לא פחות חשוב כדי שהאוהדים יקלטו את זה, גם החברים שלהם גם האנשים, הסברה תעזור כאן מאוד

סימון דוידסון: תראה בסוף, תודה רבה אדוני, בסוף אנחנו נצטרך פה לשלב כוחות, יושבים פה אנשים מאוד רציניים, ראש מינהלת הליגה והתאחדות הכדורסל, ומשטרה, וכיבוי, ומכבי תל אביב והפועל תל אביב יגיעו פעם הבאה, כולם יהיו פה שאף אחד לא יחשוב שמישהו לא יהיה פה, בסוף צריכים לשלב כוחות, ואת המשפט שאמרת את המשפטים שאמרת זה צריך להגיע לכל אוהד לאוזניים ולהיכנס לתוך הראש שלו, כי אני באמת מאמין שהסברה זה חלק מהעניין

ירון קרוליצקי: אני ממליץ שחלק מערוצי הספורט שמתעסקים ביום יום שלהם בין 15:00 ל-16:00, בין 16:00 ל-17:00 מה שפתוח, ידברו על הנושא הזה וזה לא ייזרק הצידה

סימון דוידסון: נדבר איתם

סימון דוידסון:  אז בואו נעבור רגע לחברי כנסת ונמשיך הלאה, בבקשה אדוני מר כץ קודם

רון כץ: תודה רבה אדוני, קודם כל אני רוצה לברך אותך על הוועדה המאוד מאוד חשובה הזו, וזה ועדת המשך לוועדה שגם הייתה בקדנציה הקודמת שעשתה באמת דברים גדולים בספורט, ואני רוצה לברך גם את יוסי שלא נמצא פה על הראייה הנכונה של החשיבות בנושא של הספורט שבאמת אין קואליציה ואופוזיציה בספורט

רון כץ:       ואני רוצה להתייחס לדברים שנאמרו פה, כי ישבתי גם בוועדות הקודמות בקדנציה הקודמת, וזה נשמע מאוד דומה, אנחנו מבינים שיש בעיות, אנחנו מבינים איך נכנסים האלמנטים האלה לתוך המגרשים, אנחנו רואים את התמונות הקשות הללו, אנחנו מבינים שבכל משחק באים פחות אוהדים נורמטיביים, כי איזה הורה נורמלי ישלח את הילדים שלו לקחת, לשבת בכזאת רמת סיכון שמי שאחראי מטעם הכבאות אומר, ילד יכול להישרף שם חי

רון כץ:      זה לא נורמלי, באירוע האחרון במשחק האחרון שלכם הייתה שם שריפה, לא פחות משריפה הייתה שם למעלה, עם נזקים לציוד וסיכון לחיים, ואנחנו חייבים להתעורר היום לפני שיהיה אסון ואז תהיה פה ועדת חקירה לאסון, אנחנו יודעים שהאסון בדרך, אז אנחנו צריכים בכל הפרמטרים להגביר את החקיקה, לוודא שהפרקליטות מבינים שעוצרים בן אדם כזה אז הכתבי אישום זה כתבי אישום שאסור לשחרר, לוודא שהקבוצות יודעים להעביר את המסר הזה לאוהדים, ואני גם פותח סוגריים ורוצה לפרגן להתאחדות שהבינה שלא צריך להיות עונש קולקטיבי צריך להיות עונש נקודתי לכל מעשה

רון כץ:      ואני כן חושב שאוהד שפועל בצורה הזו לא צריך לראות יותר משחק בחיים שלו, אין לו מה לעשות יותר במגרשים, אם הוא בא להיות טרוריסט בתוך המגרשים וזה לא משנה באיזה ענף ספורט, אז צריך להתייחס אליו כמו טרוריסט, כי אירוע כזה אדוני היו"ר, אירוע כזה שיסכן חיים וחלילה יעלה בחיי אדם, צריך לשפוט אותו כמו כל אירוע אחר במדינת ישראל שמסכן חיי אדם, וברגע שאנחנו נפנים שלשמה אנחנו צריכים ללכת, האירועים האלה ייגמרו, ברגע שהמשטרה תעצור מייד והפרקליטות יעצרו ויגישו כתבי אישום, ובינתיים זה יהיה מעצר עד תום ההליכים, האירוע הבא לא יהיה, וברגע שההכנסות יהיו קנסות אמיתיים אז האירוע הבא לא יהיה, וברגע שהקבוצות יעבירו את המסר לארגוני אוהדים שאתם יודעים מי הארגוני אוהדים שלכם, אתם יודעים מי הבעייתיים יותר מי הבעייתיים פחות, ותגידו להם חבר'ה אנחנו יותר לא במשחק הזה, כי אני מכיר את זה גם מהצד השני, אנחנו לא במשחק הזה יותר, אתם מתמודדים מול המשטרה נחושה, פרקליטות נחושה, ומערכת ממשל נחושה

רון כץ:       כי אני באמת אומר לך ואני יודע שאתה גם שם, אז זה מאוד קל השיח הזה, ברגע שאנחנו נקבל פה החלטה שהראשון שתופסים יהיה דוגמה, אז השני יהיה פחות נורא והשלישי יהיה פחות נורא וככה זה יהיה, ואני אומר לכם אנחנו מהצד שלנו נעשה כל מה שאנחנו יכולים לעשות קואליציה ואופוזיציה, למרות חברי כנסת פופוליסטים שהבנתי שהיו כבר בוועדה הזאת ורוצים להיות אמא אבא ודודה, קואליציה ואופוזיציה נפסיק את האלימות במגרשים, תודה רבה

סימון דוידסון: תודה רבה רון דברים חשובים, ואני בטוח שרון יהיה גם שותף שלי, לגבי מה שמקודם אמרה קטי שטרית שהיא האבא והאמא, אז לפעמים גם לאבא ואמא יש ילדים שצריך לחנך אותם - -     

רון כץ: נכון, נכון, וצריך לחנך אותם כי אנחנו רוצים שהילדים יהיו ילדים טובים

סימון דוידסון: ואליד בבקשה

וליד אל-הואשלה: תודה לכולם, קודם כל אני רוצה לברך את אדוני היושב ראש על הוועדה החשובה הזאת, אין ספק שהספורט מחבר בין כל האוכלוסיות במדינה בין כל החברות, והמטרה של כולנו כן שתהיה חברה דינמית, חברה שמתעסקת בספורט מתעסקת בחינוך ולכן הדברים האלה מאוד חשובים

וליד אל-הואשלה:       ברצוני אדוני היושב ראש לברך את קבוצת כדורגל החופים פלפלה כפר קאסם, נגיד להם ברכות מברוק (אומר דברים בערבית)- - כפר קאסם הביאה גאווה למדינה, גאווה לחברה הערבית, ואין ספק שזה הישג חסר תקדים לקבוצת כדורגל חופים מהמדינה

וליד אל-הואשלה:       אדוני היושב ראש אנחנו מדברים כאן על מיגור אלימות במגרשי הכדורגל במגרשי הספורט, וכאחד שבא מהענף הזה אין ספק שצריך לשפר הרבה דברים, ויש מקומות שיש בהם כישרונות ופוטנציאל, ואתה אדוני סיירת בדרום, היו לך המון הישגים גם בדרום בתחום השחייה ובתחומים אחרים גם, נפגשת עם מנהלי ספורט בדרום וראית בעצמך שיש מחסור אדיר במגרשי קט רגל, באצטדיונים במיוחד ביישובים הבדואים בדרום, ולכן אני חושב שחשוב מאוד שיהיה לך גם הישג וגם ישיבה על הנושא הזה, על מנת להביא לחיזוק החברה הבדואית מבחינת הספורט, ואנחנו חייבים כולנו להיות מגויסים, כי יש המון כישרונות בחברה שיכולים לייצג את המדינה גם בכל ענפי הספורט, תודה

סימון דוידסון: תודה רבה אדוני

סימון דוידסון:  אני חייב לספר לשמעון, שמעון אני חייב לספר לך משהו, לפני שנה וקצת באמת עם מנסור עבאס ועם חברים ומאיר כהן שר הרווחה, הצלחתי להזיז פרויקט ופתחנו בריכה ביישוב חורה ביישוב הבדואי חורה, והתחלנו פרויקט של לימוד שחייה ל-10 אלפים ילדים בדואים, וכשאתה נכנס ואתה רואה את הילדים הקטנים לומדים שחייה ובריכה בחורה אתה אומר כל דבר אפשר לעשות, בסוף אנחנו צריכים להבין שאת העגלה הזאת כולם צריכים לעזור לדחוף, יש לי באמת הרבה מאוד אנשים שרוצים לעזור

סימון דוידסון:       אבל רון אמר משפט מאוד חשוב, את הדיון הזה דיברנו דברים דומים לפני שנה, ואמרתי דברים דומים לפני שנה, ואמרתי זה על הקיר והרוג ורצח ודברים זזים עוד צעד אבל לאט, הכל נעשה לאט, אני מקווה רגע שנייה יש לי קודם כל את התובע בבקשה, רק תגיד שם מלא ותפקיד

איתמר ליפנר: אני עו"ד איתמר ליפנר, אני התובע המשמעתי של האיגוד

סימון דוידסון: איגוד הכדורסל

איתמר ליפנר: של איגוד הכדורסל כן, אני קודם כל חייב להגיד שהשנה מכיוון שכל התיקים מגיעים אליי, השנה היה שיפור, בכל קבוצות הכדורסל

סימון דוידסון: שיפור במה?     

איתמר ליפנר: באלימות בספורט עד אירועי הדרבי, אירועי הדרבי היו חריגים בחומרתם

רון כץ: מה זה שיפור? יש לך נתונים לגבי שיפור?     

סימון דוידסון: אנחנו מקבלים דברים אחרים לגמרי

איתמר ליפנר: הנתונים הם אצלי, אני זה שמעמיד לדין בסוף

רון כץ: לא השאלה אבל לפי מה אתה מתייחס מה זה שיפור מבחינת מעצרים מבחינת אירועים חריגים? אתה יכול לייצר דוח כזה לוועדה?      

איתמר ליפנר: אני יכול לייצר דוח לוועדה, אני יכול להגיד כמה העמדות לדין בגין מקרי האלימות היו לי העונה וכמה בעונות הקודמות

רון כץ: לא השאלה לא העמדות לדין, השאלה כמה נתפסו כי העמדות לדין אנחנו מבינים שיש פה איזו גישה מתירנית - -     

סימון דוידסון: חבר'ה אנחנו ב-13:00 מסיימים, אז אני מבקש כל אחד יש לי ממש דקות ספורות

איתמר ליפנר: אני לא יכול כבר, זה כבר זה משהו שכבר נידון, כבר נעשה ניסיון בעבר להכיל את הסמכות שלנו על אוהדים, זה נידון, זה נדחה על ידי בית הדין העליון של איגוד הכדורסל, גם ברמה החוקתית אני חושב שאנחנו לא יכולים לעשות את זה, אז זה משהו שצריך להגיע רק דרך משטרת ישראל

רון כץ: או חקיקה

איתמר ליפנר: או חקיקה שיתנו לנו את הסמכויות, אני יודע להגיד לכם שאנחנו כן מתמודדים וגם בענישה מאוד מחמירה במקרה של מקרים חריגים, ובסופו של דבר כבר אמרו פה לפניי צריך להגיע לאוהדים האלה

איתמר ליפנר:      למשל לפני כמה שבועות אוהד השליך מצית ופגע בראש של שופט ופצע אותו שופט משחק, ויודעים מי האוהד, הקבוצה יודעת מי האוהד, יש את השם שלו, הם נקטו בכל מיני סנקציות פנימיות שבעיני אני לא יודע כמה הן משמעותיות, אבל לא מעבר לזה לא נעשה, לא העמדה לדין לא מעצר כלום

סימון דוידסון: דקה בבקשה ממש דקה ממש

דוד הכהן: תודה אדוני היושב ראש דוד דהן יושב ראש ודובר הארגונים החברתיים בכנסת, אנחנו פה 13

דוד הכהן: 5 שנים, העליתי המון פתרונות המון שנים, וגם בעברי הייתי שחקן כדורגל בשלוש קבוצות במינכן, מכבי מינכן, באיירן מינכן, ומינכן 1860 וגם במכבי מינכן בכדורסל, כך שהעליתי

דוד הכהן:       יש כאן בעיה של התפיסה הפסיכולוגית הטועה ולכן היו המון דיונים פה שנים על שנים, ולא מצאו עדיין פתרון לבעיה הזאת, למה? כי יש את הבעיה תפיסה פסיכולוגית הטועה הזאת, שאת האוהדים מחשבים אותם עכשיו כשק חבטות, יש בעיה אז עכשיו להעניש אותם ולרדת עליהם, זה טעות, מתייחסים לאוהדים הם בעלי הבית השני בפועל, ומתייחסים אליהם כאל שטיח כאל הקליינטים הלקוחות הפשוטים, וזה טעות יש טעות בנושא הזה, צריך לתת להם מעמד של בעל בית שני, גם משהו סמלי אפילו, להתחיל לבנות תוכניות כאלה שיתנו להם את המעמד הזה, ואז אתם תראו שיהיה כאן שקט וסדר שהם בעצמם מתוכם יבואו כל הפתרונות הטובים

סימון דוידסון: תודה רבה

סימון דוידסון:  אני רוצה שנציג האוהדים בבקשה יש לך דקה וחצי

יאיר סמוליאנוב: אנחנו נהיה שניים אנחנו נחלק את הזמן בינינו

סימון דוידסון: יש לכם דקה אני ממש מצטער, אני מבטיח לכם שאנחנו נעשה עוד דיון

יאיר סמוליאנוב: בסדר גמור

יאיר סמוליאנוב:  טוב יאיר סמוליאנוב ארגוני היציע, אני אגיד שאנחנו שעה פלוס מדברים פה על ושומעים, האוהדים צריך לעשות להם ככה וצריך לאוהדים ככה ותובעים אותם ומשהים אותם, רק יש פטנט אפשר לדבר איתנו עם האוהדים, אני אומר לכם אנחנו זה מה שאנחנו צועקים כל הזמן, לא אומרים שאנחנו נגד ההפך, אני הראשון שנפגע מאלימות במגרשים, אני הראשון אני זה שחוטף את זה, או שאני חוטף עונש קולקטיבי שזה בושה וחרפה, או שאני חוטף אלימות כי חברים שלי, אנשים ביציע באים ומתחילים לעשות בלאגן, שוטרים נכנסים יש בלגן בסוף אני נפגע, אני לא מביא את בני הדודים שלי האחיינים שלי את אח שלי הקטן, התחלתי לא מזמן להביא למגרשים כי אנחנו אלה שנפגעים מזה

יאיר סמוליאנוב:       ולכן אני אומר ואני אומר את זה למשטרה ולכבאות ולנציגי הקבוצות, יש היום לא מעט עמותות אוהדים, במכבי תל אביב יש את אחים לסמל, במכבי חיפה יש את היציע הצפוני, הפועל תל אביב כדורסל עמותת אוהדים, הפועל ירושלים כדורגל עמותת אוהדים, אנחנו בשביל זה, אנחנו כאן בשבילכם בשביל לעשות את זה, לנו זה חשוב הרבה יותר

יאיר סמוליאנוב:       ואני אומר לכם בכנות יש לנו כל הזמן דוגמאות, בואו בבקשה לא נחשוב רק על איך מחמירים את הענישה, אלא בואו נחשוב גם על איך משפרים את השיח, את האנרגיות, את המצב כי שורה אחרונה ואז אני אתן לאבשה חצי דקה, בסוף אם אנחנו כל הזמן נבוא ונגיד בוא נעשה משחק בלי קהל בוא נעשה זה, אנחנו ראינו מה היה פה בקורונה, ספורט בלי קהל זה לא הדרך

סימון דוידסון: אין כדורסל וכדורגל בלי קהל, בדיוק

יאיר סמוליאנוב: אין דבר כזה, ולכן הדרך לבוא ולהגיד זה לא לבוא ולהגיד בואו נמנע, בואו היום יש משחק כדורגל שההתאחדות עצרה כרטיסים ולמי שיש מי שקנה כרטיסים היסטוריית רכישה ב-לאן של בית"ר ירושלים לא יכול לקנות, ואני אומר אחלה הצעה אחת, הצעה אחרת בואו ננסה פעם אחת לדבר עם אוהדי ירושלים בית"ר ירושלים לארגן שולחן עגול דברים, אנחנו יותר מנשמח לדבר הזה

אבשלום זהר-סל: אני אתן משהו אחד, אנחנו נגענו פה במשך שעתיים בהרבה מאוד דברים, פעם ראשונה אנחנו מדברים האוהדים פה, הגיעו חברי כנסת, נכנסו - -     

סימון דוידסון: לא אבל אתם ניכסתם הייתם אצלי בלשכה, ישבו אצלי, גם בחוק האלימות ישבתי איתכם כמה פעמים, אפילו קפה עשיתי לכם

אבשלום זהר-סל: רגע רגע רגע רגע רגע רגע בסדר אני אתן את החצי דקה תן לי את החצי דקה לדבר, באתי מהצפון במיוחד ובוועדה לפני חודש לא נתנו לי לדבר

סימון דוידסון: אני לא ניהלתי אותה

אבשלום זהר-סל: נכון אבל לא נתנו לי לדבר

קריאה: מאיפה בצפון אתה?     

אבשלום זהר-סל: לא מעניין כרגע אחר כך, אחר כך

אבשלום זהר-סל:  אני אגיד שני דברים אוקיי, אחד היה ועדה, ועדה שחבר הכנסת עופר כסיף נגע בה, שהיה אמור להיות נציג מהאוהדים, התכנסה פעמיים פעם אחת בספטמבר ישיבה חגיגית, פעם אחת בפברואר פעם אחרונה וזהו, מאז לא נעשה שום דבר כדי למנוע אלימות, אלימות במגרשים על ידי אוהדים

אבשלום זהר-סל:       אני אתן דוגמה חיובית שמשם אנחנו צריכים ללמוד, מגיע מהענף שלי מענף הכדורעף, אוהדי מכבי תל אביב בכדורעף היו אלימים התפרעו עשו אבוקה - -     

סימון דוידסון: כדורעף?     

אבשלום זהר-סל: כדורעף, זרקו מיכל מים על הקבוצה היריבה, מה עשו? לא יצאו נגדם לא קראו להם טרוריסטים כמו שעכשיו אחד מחברי הכנסת קרא, מה עשו? פעלו איתם ומה קרה? נגמר, נגמר כי עבדו עם אוהדים ולא נגד האוהדים ולא על האוהדים, ואנחנו בארגון היציע עושים את זה, לא אכפת לנו איזה קבוצה מגיעה, לא אכפת לנו מה אנחנו אוהדים, לא מעניין אותנו התחביבנות הזאת, מעניין אותנו העשייה ולמגר את התופעות שעלו פה, זהו וזה הכל

סימון דוידסון: תודה רבה

דוד הכהן: האוהדים הם לא רק פרה נחלבת, זה כמו הדירה שכשקונים - -     

סימון דוידסון: אני מסכים איתך, רגע חבר'ה

איציק שמולי: אני רק רוצה לציין לגבי ארגון היציע שהם שותפים איתנו, שי גולוב נמצא איתנו בוועדות, הוא יושב איתנו על תוכניות, הנציג שלכם שותף איתנו וגם אחים בסמל

סימון דוידסון: הם אחלה באמת וצריכים לשתף פעולה עם נציגי האוהדים, אבל בסוף תשמע לא כל האוהדים זה טלית שכולה תכלת, ואנחנו רוצים להגיע אל אותם עבריינים, אני קורא להם עבריינים, בן אדם שמדליק אבוקה באולם כדורסל הוא עבריין והוא צריך לשבת בכלא, אין פה על מה לדבר בכלל, אנחנו לא מדברים על כלל האוהדים, אל אותם עבריינים צריכים להגיע בפינצטה וזו המטרה לשם צריכים לשאוף ולהגיע

סימון דוידסון:       יוראי בבקשה, חבר הכנסת יוראי להב הרצנו שאני בשוק שאתה בוועדת ספורט

יוראי להב-הרצנו: למה?     

סימון דוידסון: לא יודע לא ידעתי שאתה אוהב ספורט

יוראי להב-הרצנו: כן

יוראי להב-הרצנו:  אז קודם כל אני מברך אותך על קיום הדיון הזה, אני חושב שאלימות היא לא רק כרסום יסוד הדמוקרטיה היא גם כרסום יסודות הספורט, כי אלימות נוגדת ב-180 מעלות את הספורט, ואני מברך אותך על העיסוק הזה כי הוא חשוב מאוד

יוראי להב-הרצנו:       אני רוצה לשאול שאלה, אני מתנצל שאני מגיע בשלהי הדיון אבל היה לי חשוב מאוד להגיע, בשנה שעברה ממש לפני שנה בדיוק עבר תיקון לחוק איסור אלימות בספורט, שהוסיף את הקריאות הלהט"בופוביות בתוך המגרשים כעבירה פלילית

סימון דוידסון: הנה, יושב פה האדם שהעביר את החוק

יוראי להב-הרצנו: כן סייע להעביר את החוק, מי שהעבירו זה שר הספורט חילי טרופר וחברי חבר הכנסת לשעבר איתן גינזבורג, והייתי רוצה לדעת בראי של שנה אחורה, האם הגורמים מבחינים בירידה בקריאות להט"בופוביות, האם היו מקרים שטופלו על ידי המשטרה? האם הוגשו כתבי אישום? איפה הדברים עומדים בראי החקיקה?     

סימון דוידסון: אז התשובה היא מגיעה מאיציק, אני לא מכיר את הנתונים, איציק שמעת את השאלה?     

איציק שמולי: לא סליחה

לביטחון לאומי: כן כן, אני יכול גם לענות על זה מהמשרד לביטחון לאומי, הסיפור של ההתבטאויות מה נכלל אז באותן אמירות שהן עבירה על החוק או לא, זה בעצם בעקבות תיקון החוק התחילה עבודת מטה בפקידות המדינה, דיונים התקיימו ומתקיימים, גם שבוע הבא מתקיים דיון בדיוק כדי להגדיר, כי יש קריאות של להט"בופוביות שנאמרות כלפי אדם שהוא לא משתייך לקהילה שהם נאמרות כקללה

יוראי להב-הרצנו: מותר להגיד הומו כקללה למישהו שהוא לא להט"ב, וזה לא ייחשב כקללה?     

לביטחון לאומי: לא אני לא אומר מה מותר, אני אומר שוב, מדיניות התביעה והאכיפה היא לא בידי המשטרה או בידי זה, כל ההתבטאויות הביטוי הם תחת סמכות פרקליטות המדינה ואנחנו בדיונים

יוראי להב-הרצנו: אז החוק עדיין לא התחיל להיות מיושם

לביטחון לאומי: עוד לא הוחלטה מדיניות התביעה והאכיפה בהתבטאויות האלה, ונכון הרי זה לא היה חלק מהצעת החוק המקורית זה נוסף כפי שציינת בעקבות הדיונים והבקשה של חבר הכנסת לשעבר גינזבורג, זה מיד לאחר שהחוק תוקן החלה העבודה בפרקליטות כדי להגדיר ולהנחות את המשטרה מהן ההתבטאויות שבגינן תיפתח חקירה

יוראי להב-הרצנו: אז אני חוזר על השאלה שלי, עברה שנה ועדיין לא יושם החוק ולא בוצע?      

לביטחון לאומי: בנוגע להתבטאויות האלה עדיין לא התקבלה הנחיה מדויקת של אכיפה, זה לא בידיים שלנו אנחנו מצטערים

יוראי להב-הרצנו: אז אתם גם לא מבחינים בירידה בהתבטאויות הלהט"בופוביות במגרשי הספורט?     

לביטחון לאומי: אני לא יודע להגיד לך כלום על זה

יוראי להב-הרצנו: אז מי יודע להגיד לי?     

פאדי מוסטפא: אני יכול לענות

סימון דוידסון: אוקיי אני רוצה להעביר את זכות הדיבור לפאדי, בבקשה תגיד רק מי אתה שידעו, בקצרה אני חייב לסיים

פאדי מוסטפא: אוקי, אני פאדי מוסטפא, שדר ערוץ הספורט

פאדי מוסטפא:  אני משדר בכל הליגות, נפל בחלקי לשדר את ליגה א' השנה מדימונה עד מטולה ואני בכל המגרשים, אז לתשובתך אני עונה שלא, יש יותר קריאות, כמו שיש יותר קריאות שיישרף לכם הכפר ומוחמד מת באותו גל ויותר וכלום, וכשאני כשדר נאלץ להגיד למפיק תסגור יש כאן קריאה גזענית, אני עושה את זה מדי משחק לצערי, עומד לצידי משקיף או מישהו מהמשטרה ולא רושם כלום

פאדי מוסטפא:       אני אגיד שאולי יישמעו לא כל כך נחמדים, המשחקים בלאומית מתקיימים ימי שישי ליגה א' ימי שישי, ימי רביעי כל הקבוצות הולכות להערכת מצב, באים הקבוצות להערכת מצב, מחוז צפון הולכים יופי של גישה שעה וחצי, מה בסופו של דבר יש אדוני השוטר? כמות הסדרנים וכמות השוטרים, הולכים למגרש מכות, אלימות, אני יודע שאחמד ומשה ויוסי מעמדת השידור אני מזהה אותם, אני מבטיח לכם שישי הבא אני מעמדת השידור מפחד מהם, הם יהיו אף אחד מורחק, אף אחד לא כלום

פאדי מוסטפא:       ואותם עבריינים שמכניסים ומסליקים וכולנו יודעים איך מדליקים אבוקות, הן בסמי עופר והן בליגות הנמוכות יודעים, אם זה בנות ואם זה ישמש כנקניקיה בתוך הלחמנייה כולנו יודעים

פאדי מוסטפא:       והשאלה שלי האם אותו סדרן יכול לבלום? האם הסדרן הזה עבר הכשרה? האם הוא ראוי להיקרא סדרן? או שיש כאן אגף להעסקת אנשים שבגיל מסוים עם כל הכבוד באים להעביר כמה שעות? יש כמה שוטרים שהם חברים שלי אמרו לי, פאדי תשמע סופ"ש אחלה כסף ואני אומר לכם בליגות הנמוכות הרצח הבא הוא עניין של זמן, אני כשדר אומר לכם יש מגרשים שאני מפחד, ואני מתקשר למשפחה שלי ואומר להם כאן זה מוקד

פאדי מוסטפא:      המשטרה יודעת, אנחנו יודעים דברים קשים אני אומר לכם, כן צריך להפריד, יש קריאות שצורמות ולצערנו אנחנו נאלצים לסגור את המיקרופונים, אבל הרצח עניין של זמן, ואני תוהה האם הסדרנים כן עברו הכשרה? כן מתאימים להיות? אני בספק גדול, אז במקום ללכת עכשיו לצעדים מרחיקי לכת וחינוך ואני בעד, אני חושב שצריכים קודם כל לשאול האם מי שאחראי על הביטחון שלנו יכול לעשות זאת? אני בספק

סימון דוידסון: תודה רבה פאדי

איציק שמולי: רק מילה על הסדרנים, הסדרנים עוברים הכשרה של שישה ימים שהיא הכשרה גם ברמה העולמית כרגע בין הארוכות, אבל כן על מה שהעלינו פעם שעברה לגבי עבודה מועדפת לגבי הסדרנים, ואז נוכל לטייב את הכוח להביא חיילים משוחררים - -     

סימון דוידסון: אני לא רוצה להגיע לנושא של הסדרנים

איציק שמולי: לא, לגבי ההיבטים שדיברנו לגבי עבודה מועדפת אם אתה זוכר

סימון דוידסון: טוב, תודה רבה אני חייב לסיים את הדיון אז אני רוצה לסיים בכמה בקשות ממשרדים ולפנות גם למשטרה

סימון דוידסון:       קודם כל אני אתחיל ואני אומר שאני מודה לכל מי שהגיע, באמת אם האנשים שהם ראשי הספורט הישראלי לא יהיו חלק מהנושא הזה לא יקרה שום דבר, אני באמת באמת באמת באמת רוצה לקדם את הנושא הזה, כי אני מאמין כמו כולנו שאנחנו בסכנה אמיתית, ולא רק בליגה הראשונה, שמענו על ליגת הנוער ועל הליגה השלישית והליגה השנייה, אנחנו בסכנה אמיתית, וכשאנשים נמצאים בסכנה אמיתית ומפחדים להגיע למגרש כדורגל או כדורסל כי הם חוששים לחיים שלהם, אז מבחינתי זה כבר לא ספורט איבדנו את הספורט, כי הספורט צריך להיות נקי, הספורט צריך להיות חוויה של משפחה שמגיעה לאולם או למגרש, ונהניתי מהאווירה ונהנית מהמשחק עצמו, ואנחנו מתרחקים משם

סימון דוידסון:      ואני פונה קודם כל למשטרה, קודם כל אני מברך באמת אני מברך אתכם שאתם מגיעים לכל דיון וזה חשוב לכם, ואני יודע כמה אתם רוצים ומבינים את גודל האירוע, אבל אנחנו עוד רחוקים מהפתרון, ואני יודע שהיחידה למניעת אלימות היא יחידה קטנה ואני יודע שיש מגעים להגדיל אותה, ואני קורא למשרד הספורט והמשרד לביטחון לאומי לסיים את הסאגה הזאת של המשא ומתן ולהגדיל את היחידה הזאת, כי היא חלק מהפתרון ואם היא לא תגדל אז לא יהיה פתרון

סימון דוידסון:       אני מצר על זה שהפועל תל אביב לא הגיעה לפה, אני הבנתי שהיה איזה בעיה עם הזימון, הוועדה שלחה זימון יכול להיות שהם לא קיבלו, צר לי שהם לא הגיעו אבל אנחנו נבדוק את הנושא הזה

סימון דוידסון:       אני רוצה להודות לעו"ד שמעון מזרחי האגדה בספורט הישראלי, שהגיע ואמר את דברים שהוא אמר, זה חשוב שזה יוצא מפיך, זה שונה מאשר שיוצא מכל אדם אחר כי אתה עברת כל כך הרבה בספורט הישראלי וזה חשוב שאנשים ישמעו

סימון דוידסון:      אני רוצה לפנות למשרד המשפטים, אני יודע שמתחילים דיונים בנושא המצלמות, זה דבר שהוא יציל את הספורט הישראלי, כי רק על ידי מצלמות אנחנו נגיע לאותם עבריינים לתפוס אותם ולהעניש אותם, ונכון להיום לא מאפשרים לעשות שימוש במצלמות, אז כעתיד אנחנו נאבק על הנושא הזה

סימון דוידסון:       אני רוצה להודות לנציגי האוהדים ולהגיד לכם שאתם חלק מהסיפור הזה, לא הכל ורוד אצל אוהדים אבל לא הכל שחור, גם לא בבית"ר ירושלים תתפלאו, כולם חושבים שאני נגד בית"ר לא אני נגד עבריינים, במכבי בהפועל בבית"ר בכל מקום

סימון דוידסון:       אני רוצה לחזק את מה שאמר נציג כיבוי והצלה, אבוקה היא פצצה, היא פצצה ובמזל אף אחד לא מת ממנה עדיין, והנושא של ההסברה חייב להיות קריטי וצריכים לאחד כוחות, ההתאחדות, המינהלת, הקבוצות, הטוטו שמזרים כספים, משרד הספורט, כולם ביחד ולצאת בהסברה בנושא הזה של האבוקות

סימון דוידסון:      הדבר האחרון שאני רוצה לדבר עליו זה הנושא של השופט הייעודי, בסוף משרד המשפטים חייב להיות שופט ייעודי, לא יהיה שופט ייעודי אז כל פעם מתגלגל הם לא מבינים את האירוע, הם לא יודעים מה, אני מציע לשופט להיכנס ליציע את יודעת לא של בית"ר של מכבי, ליציע של מכבי לתוך היציע ולהבין מה זה הדבר הזה, איזה אמוציות, איזה אנרגיות, כמה הדבר הזה הוא מתפוצץ בשנייה, בשנייה, מספיקה מילה אחת מספיק שוטר שעובר שם ולא עשה כלום והכל שם מתחיל להיות שם באבוקות, שופט ייעודי שיבין את הנושא הזה, אני מבטיח לכם גם שתהיה החמרה בענישה כי החוק קיים יש את הכלים, פשוט שופט שיבין מה הוא עושה, שלא יוציא אדם שזרק אבוקה שאחרי יומיים הוא יסתובב חופשי

סימון דוידסון:      ועוד דבר ששכחתי הזכיר לי היועץ המשפטי, בחקיקה הכנסנו את הנושא הזה של הפגרה, הפגרה לא נחשבת, זאת אומרת ה-90 יום האלו לא צריכים להיחשב בכלל עכשיו נכון אדוני?     

קריאה: זה לגבי צווים מנהליים להבנתי, זה בצווים שקצין משטרה נותן אישור לפגרה, לבית משפט יש עד שלוש שנים אז זה גם לא באמת נדרש, וחשוב גם להגיד שמנתונים שהיו לנו בעבר בדיונים לקראת הצעת החוק הקודמת, אז גם דובר על האפשרות להגיש עררים, כלומר שהמשטרה תבקש להגיש עררים, אז זה משהו שגם חשוב לשים לב אליו, את העניין של השופט הייעודי אנחנו גם - -     

סימון דוידסון: אוקי תודה, רק אני אומר לכולם, משטרה אני מצטער אבל כבר ב-4 ליולי יש פה יום ספורט מיוחד בכנסת, ואחד הדיונים זה אצל הוועדה לביטחון לאומי יחד עם השר הוא צריך להגיע לפה, אני על זה בכל הכוח, אני לא אוותר עד שאנחנו נוציא את הנושא הזה של האלימות והגזענות, תודה רבה לכולם הוועדה מסתיימת